text:
ΕΞΟΠΛΙΣΜΟΥ ΓΙΑ ΔΟΚΙΜΗ ΕΚΠΟΜΠΗΣ ΥΔΡΟΓΟΝΟΥ
 1. ΣΥΧΝΟΤΗΤΑ ΚΑΙ ΜΕΘΟΔΟΙ ΒΑΘΜΟΝΟΜΗΣΗΣ
 Πριν να πρωτοχρησιμοποιηθούν, όλα τα όργανα πρέπει να βαθμονομούνται, εν συνεχεία η διαβάθμιση να επαναλαμβάνεται όσο συχνά απαιτείται και εν πάση περιπτώσει τον μήνα που προηγείται της δοκιμής έγκρισης τύπου. Οι μέθοδοι βαθμονόμησης που πρέπει να χρησιμοποιούνται περιγράφονται στο παρόν προσάρτημα.
 2. ΒΑΘΜΟΝΟΜΗΣΗ ΤΟΥ ΘΑΛΑΜΟΥ
 2.1. Αρχικός καθορισμός του εσωτερικού όγκου του θαλάμου
 2.1.1.
 Πριν από την αρχική χρήση του, ο εσωτερικός όγκος του θαλάμου πρέπει να καθορίζεται ως ακολούθως. Οι εσωτερικές διαστάσεις του θαλάμου μετρούνται προσεκτικά, λαμβανομένων υπόψη οιωνδήποτε ανωμαλιών, όπως δοκοί στήριξης. Ο εσωτερικός όγκος του θαλάμου καθορίζεται βάσει των μετρήσεων αυτών.
 Ο θάλαμος πρέπει να μανδαλώνεται σε θέση σταθερού όγκου, όταν το περίβλημα διατηρείται σε θερμοκρασία περιβάλλοντος 293 K. Αυτός ο ονομαστικός όγκος πρέπει να μπορεί να επαναλαμβάνεται εντός ± 0,5 τοις εκατό της αναφερομένης τιμής.
 2.1.2.
 Ο καθαρός εσωτερικός όγκος υπολογίζεται με την αφαίρεση 1,42 m3 από τον εσωτερικό όγκο του θαλάμου. Διαφορετικά, αντί του 1,42 m3 μπορεί να χρησιμοποιηθεί ο όγκος του οχήματος δοκιμής με τον χώρο αποσκευών και τα παράθυρα ανοιχτά.
 2.1.3.
 Ο θάλαμος πρέπει να ελέγχεται όπως προβλέπεται στο σημείο 2.3. Αν η μάζα υδρογόνου δεν συμφωνεί με την εγχυθείσα μάζα εντός ± 2 τοις εκατό, τότε απαιτείται διορθωτική ενέργεια.
 2.2. Καθορισμός των εκπομπών υποβάθρου θαλάμου
 Η λειτουργία αυτή προσδιορίζει ότι ο θάλαμος δεν περιέχει οποιαδήποτε υλικά που εκπέμπουν σημαντικές ποσότητες υδρογόνου. Ο έλεγχος πρέπει να διεξάγεται κατά την έναρξη χρήσης του θαλάμου, ύστερα από οποιεσδήποτε λειτουργίες εντός του θαλάμου που μπορεί να επηρεάζουν τις εκπομπές υποβάθρου και με συχνότητα τουλάχιστον μιας φοράς το χρόνο.
 2.2.1.
 Ο θάλαμος μεταβαλλόμενου όγκου μπορεί να λειτουργεί σε κατάσταση μανδάλωσης ή όχι, όπως περιγράφεται στο σημείο 2.1.1. Η θερμοκρασία περιβάλλοντος πρέπει να διατηρείται στους 293 K ± 2 K, καθόλο το χρονικό διάστημα 4 ωρών που αναγράφεται κατωτέρω.
 2.2.2.
 Ο θάλαμος μπορεί να σφραγίζεται και ο ανεμιστήρας ανακυκλοφορίας να λειτουργεί για χρονικό διάστημα έως δώδεκα ωρών πριν από την έναρξη της περιόδου δειγματοληψίας εκπομπών υποβάθρου τεσσάρων ωρών.
 2.2.3.
 Η συσκευή ανάλυσης (αν απαιτείται) πρέπει να βαθμονομείται και, στη συνέχεια, να μηδενίζεται.
 2.2.4.
 Ο θάλαμος πρέπει να καθαρίζεται μέχρι να ληφθεί σταθερή μέτρηση υδρογόνου και ο ανεμιστήρας ανακυκλοφορίας τίθεται σε λειτουργία, αν δεν λειτουργεί ήδη.
 2.2.5.
 Στη συνέχεια, ο θάλαμος σφραγίζεται και μετράται η συγκέντρωση υποβάθρου υδρογόνου, η θερμοκρασία και η βαρομετρική πίεση. Αυτές είναι οι αρχικές μετρήσεις CH2i, Ti και Pi που χρησιμοποιούνται για τον υπολογισμό υποβάθρου του θαλάμου.
 2.2.6.
 Ο θάλαμος αφήνεται σε ηρεμία επί τέσσερις ώρες, ενώ λειτουργεί ο ανεμιστήρας ανακυκλοφορίας.
 2.2.7.
 Στο τέλος αυτού του χρονικού διαστήματος, χρησιμοποιείται η ίδια συσκευή ανάλυσης για τη μέτρηση της συγκέντρωσης υδρογόνου εντός του θαλάμου. Μετράται επίσης η θερμοκρασία και η βαρομετρική πίεση. Αυτές είναι οι τελικές μετρήσεις CH2f, Tf και Pf.
 2.2.8.
 Η αλλαγή της μάζας του υδρογόνου εντός του θαλάμου πρέπει να υπολογίζεται κατά τη διάρκεια της δοκιμής σύμφωνα με το σημείο 2.4 και δεν πρέπει να υπερβαίνει τα 0,5 g.
 2.3. Βαθμονόμηση και δοκιμή κατακράτησης υδρογόνου του θαλάμου
 Με τη βαθμονόμηση και τη δοκιμή κατακράτησης


text:
υδρογόνου εντός του θαλάμου ελέγχεται ο όγκος που υπολογίζεται βάσει του σημείου 2.1 και επίσης μετράται και ο ρυθμός τυχόν διαρροής. Ο ρυθμός διαρροής του θαλάμου πρέπει να καθορίζεται τη στιγμή που τίθεται σε χρήση ο θάλαμος, ύστερα από οποιεσδήποτε λειτουργίες εντός του θαλάμου που μπορεί να επηρεάζουν την ακεραιότητα του θαλάμου και, στη συνέχεια, τουλάχιστον μία φορά τον μήνα. Αν ολοκληρωθούν με επιτυχία και χωρίς την εκτέλεση διορθωτικών ενεργειών έξι συνεχείς μηνιαίοι έλεγχοι παρακράτησης, τότε ο ρυθμός διαρροής του θαλάμου μπορεί να καθορίζεται ανά τρίμηνο, εφόσον δεν απαιτείται κάποια διορθωτική ενέργεια.
 2.3.1.
 Ο θάλαμος πρέπει να καθαρίζεται μέχρι να επιτευχθεί σταθερή συγκέντρωση υδρογόνου. Ο ανεμιστήρας ανακυκλοφορίας τίθεται σε λειτουργία, αν δεν λειτουργεί ήδη. Η συσκευή ανάλυσης υδρογόνου μηδενίζεται και, αν απαιτείται, βαθμονομείται.
 2.3.2.
 Ο θάλαμος πρέπει να μανδαλώνεται σε θέση ονομαστικού όγκου.
 2.3.3.
 Στη συνέχεια, το σύστημα ελέγχου της θερμοκρασίας περιβάλλοντος τίθεται σε λειτουργία (αν δεν λειτουργεί ήδη) και ρυθμίζεται σε αρχική θερμοκρασία 293 K.
 2.3.4.
 Όταν η θερμοκρασία θαλάμου σταθεροποιηθεί στους 293 K ± 2 K, ο θάλαμος σφραγίζεται και μετράται η συγκέντρωση υποβάθρου, η θερμοκρασία και η βαρομετρική πίεση. Αυτές είναι οι αρχικές μετρήσεις CH2i, Ti και Pi που χρησιμοποιούνται για τη βαθμονόμηση του θαλάμου.
 2.3.5.
 Ο θάλαμος πρέπει να απομανδαλώνεται από τη θέση ονομαστικού όγκου.
 2.3.6.
 Μια ποσότητα περίπου 100 g υδρογόνου εγχέεται στο θάλαμο. Αυτή η μάζα υδρογόνου πρέπει να μετριέται με ακρίβεια ± 2 τοις εκατό της μετρηθείσας τιμής.
 2.3.7.
 Το περιεχόμενο του θαλάμου αφήνεται να αναμειχθεί επί πέντε λεπτά και κατόπιν μετράται η συγκέντρωση υδρογόνου, η θερμοκρασία και η βαρομετρική πίεση. Αυτές είναι οι τελικές μετρήσεις CH2f, Tf και Pf για τη βαθμονόμηση του θαλάμου, καθώς και οι αρχικές μετρήσεις CH2i, Ti και Pi για τον έλεγχο παρακράτησης.
 2.3.8.
 Βάσει των μετρήσεων που ελήφθησαν σύμφωνα με τα σημεία 2.3.4 και 2.3.7 και του τύπου του σημείου 2.4, υπολογίζεται η μάζα υδρογόνου εντός του θαλάμου. Πρέπει να είναι εντός ± 2 τοις εκατό της μάζας υδρογόνου που μετριέται σύμφωνα με το σημείο 2.3.6.
 2.3.9.
 Τα περιεχόμενα του θαλάμου πρέπει να αφήνονται να αναμειχθούν για τουλάχιστον 10 ώρες. Κατά την ολοκλήρωση αυτού του χρονικού διαστήματος, μετριέται και καταγράφεται η τελική συγκέντρωση υδρογόνου, η θερμοκρασία και η βαρομετρική πίεση. Αυτές είναι οι τελικές μετρήσεις CH2f, Tf και Pf για τον έλεγχο κατακράτησης υδρογόνου.
 2.3.10.
 Με βάση τον τύπο του σημείου 2.4, υπολογίζεται στη συνέχεια η μάζα υδρογόνου βάσει των μετρήσεων που ελήφθησαν σύμφωνα με τα σημεία 2.3.7 και 2.3.9. Αυτή η μάζα μπορεί να μην διαφέρει κατά πάνω από 5 τοις εκατό από τη μάζα υδρογόνου που προβλέπεται από το σημείο 2.3.8.
 2.4. Υπολογισμός
 Ο υπολογισμός της αλλαγής στην καθαρή μάζα υδρογόνου εντός του θαλάμου χρησιμοποιείται για τον καθορισμό του υποβάθρου υδρογονάνθρακα και του ρυθμού διαρροής του θαλάμου. Οι αρχικές και τελικές μετρήσεις της συγκέντρωσης υδρογόνου, θερμοκρασίας και βαρομετρικής πίεσης χρησιμοποιούνται στον παρακάτω τύπο για τον υπολογισμό της αλλαγής μάζας.
 όπου:
 MH2
 =
 μάζα υδρογόνου, σε γραμμάρια
 CH2
 =
 μετρηθείσα συγκέντρωση υδρογόνου εντός του θαλάμου, σε ppm κατ’ όγκο
 V
 =
 όγκος θαλάμου σε κυβικά μέτρα

type: contracts

jurisdiction: EU


text:
(m3) όπως μετρήθηκε σύμφωνα με το σημείο 2.1.1
 Vout
 =
 όγκος αντιστάθμισης m3, σε θερμοκρασία και πίεση δοκιμής
 T
 =
 θερμοκρασία περιβάλλοντος του θαλάμου, σε K
 P
 =
 απόλυτη πίεση θαλάμου, σε kPa
 k
 =
 2,42
 i είναι η αρχική μέτρηση
 f είναι η τελική μέτρηση
 3. ΒΑΘΜΟΝΟΜΗΣΗ ΤΗΣ ΣΥΣΚΕΥΗΣ ΑΝΑΛΥΣΗΣ ΥΔΡΟΓΟΝΟΥ
 Η συσκευή ανάλυσης υδρογόνου πρέπει να βαθμονομείται με βάση το υδρογόνο σε αέρα και καθαρό συνθετικό αέρα. Βλέπε σημείο 4.8.2 του παραρτήματος 7.
 Κάθε εύρος λειτουργίας που χρησιμοποιείται κανονικά, βαθμονομείται με την παρακάτω διαδικασία.
 3.1.
 Ορίστε την καμπύλη βαθμονόμησης με τουλάχιστον πέντε σημεία βαθμονόμησης που βρίσκονται σε όσο το δυνατόν ίση απόσταση μεταξύ τους, καλύπτοντας όλο το εύρος λειτουργίας. Η ονομαστική συγκέντρωση του αερίου βαθμονόμησης με τις υψηλότερες συγκεντρώσεις πρέπει να είναι τουλάχιστον 80 τοις εκατό της πλήρους κλίμακας.
 3.2.
 Υπολογίστε την καμπύλη βαθμονόμησης με τη μέθοδο των ελαχίστων τετραγώνων. Εάν το πολυώνυμο που προκύπτει είναι βαθμού ανώτερου του 3, τότε ο αριθμός των σημείων βαθμονόμησης πρέπει να είναι τουλάχιστον ίσος με το βαθμό του πολυώνυμου αυτού συν 2.
 3.3.
 Η καμπύλη βαθμονόμησης δεν πρέπει να διαφέρει κατά περισσότερο από 2 τοις εκατό από την ονομαστική τιμή κάθε αερίου βαθμονόμησης.
 3.4.
 Με βάση τους συντελεστές του πολυωνύμου που προκύπτει από το σημείο 3.2 ανωτέρω, καταρτίζεται πίνακας μετρήσεων της συσκευής ανάλυσης έναντι των πραγματικών συγκεντρώσεων με βαθμίδες που δεν υπερβαίνει το 1 τοις εκατό της πλήρους κλίμακας. Αυτό πρέπει να γίνει για κάθε εύρος συσκευής ανάλυσης που βαθμονομείται.
 Ο πίνακας αυτός περιλαμβάνει επίσης και άλλα συναφή στοιχεία όπως:
 α)
 την ημερομηνία βαθμονόμησης·
 β)
 το μηδέν και το εύρος των μετρήσεων του ποτενσιόμετρου (ανάλογα με την περίπτωση)·
 γ)
 την ονομαστική κλίμακα·
 δ)
 τα στοιχεία αναφοράς κάθε αερίου βαθμονόμησης που χρησιμοποιείται·
 ε)
 την πραγματική και την καταγραφείσα τιμή για κάθε αέριο βαθμονόμησης που χρησιμοποιείται καθώς και τις εκατοστιαίες διαφορές·
 στ)
 την πίεση βαθμονόμησης της συσκευής ανάλυσης.
 3.5.
 Μπορούν να χρησιμοποιηθούν εναλλακτικές μέθοδοι (π.χ. ηλεκτρονικός υπολογιστής, ηλεκτρονικοί διακόπτες αλλαγών κλίμακας), αν αποδειχθεί στην τεχνική υπηρεσία ότι αυτές οι μέθοδοι παρέχουν ισοδύναμη ακρίβεια.
 Προσάρτημα 2
 ΒΑΣΙΚΑ ΧΑΡΑΚΤΗΡΙΣΤΙΚΑ ΤΗΣ ΟΙΚΟΓΕΝΕΙΑΣ ΟΧΗΜΑΤΟΣ
 1. Παράμετροι που καθορίζουν την οικογένεια που σχετίζεται με τισ εκπομπέσ υδρογόνου
 Η οικογένεια μπορεί να καθοριστεί με βασικές παραμέτρους σχεδιασμού που πρέπει να είναι κοινές στα οχήματα που ανήκουν στην ίδια οικογένεια. Σε ορισμένες περιπτώσεις μπορεί να υπάρξει αλληλεπίδραση των παραμέτρων. Αυτές οι επιδράσεις πρέπει επίσης να λαμβάνονται υπόψη, ώστε να εξασφαλίζεται ότι μόνο οχήματα με παρόμοια χαρακτηριστικά ως προς την εκπομπή υδρογόνου περιλαμβάνονται στην ίδια οικογένεια.
 2. Για τον σκοπό αυτό, θεωρείται ότι οι τύποι οχημάτων, των οποίων οι παράμετροι που περιγράφονται κατωτέρω είναι ίδιες, ανήκουν στην ίδια οικογένεια ως προς τις εκπομπές υδρογόνου.
 Συσσωρευτής έλξης:
 α)
 εμπορική ονομασία ή μάρκα του συσσωρευτή·
 β)
 αναφορά όλων των τύπων ηλεκτροχημικών ζευγών που χρησιμοποιούνται·
 γ)
 αριθμός στοιχείων συσσωρευτή·
 δ)
 αριθμός μονάδων συσσωρευτή·
 ε)
 ονομαστική τάση του συσσωρευτή (V)·
 στ)
 ενέργεια συσσωρευτή (kWh)·
 ζ)
 ποσοστό συνδυασμού αερίων (τοις εκατό)·
 η)
 τύπος αερισμού για τη μονάδα ή το πακέτο συσσωρευτή·
 θ)
 τύπος του συστήματος ψύξης (αν υπάρχει).
 Φορτιστής επί του οχήματος:
 α)
 κατασκευαστής και τύπος


text:
 Avis juridique important
 |
 22004A0925(01)
 Πρωτόκολλο της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας αφετέρου, ώστε να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση
 Επίσημη Εφημερίδα αριθ. L 300 της 25/09/2004 σ. 0044 - 0047
 Πρωτόκολλο της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας αφετέρου, ώστε να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση
 ΤΟ ΒΑΣΙΛΕΙΟ ΤΟΥ ΒΕΛΓΙΟΥ,
 Η ΤΣΕΧΙΚΗ ΔΗΜΟΚΡΑΤΙΑ,
 TO ΒΑΣΙΛΕΙΟ ΤΗΣ ΔΑΝΙΑΣ,
 Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,
 Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ,
 Η ΕΛΛΗΝΙΚΗ ΔΗΜΟΚΡΑΤΙΑ,
 ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,
 Η ΓΑΛΛΙΚΗ ΔΗΜΟΚΡΑΤΙΑ,
 Η ΙΡΛΑΝΔΙΑ,
 Η ΙΤΑΛΙΚΗ ΔΗΜΟΚΡΑΤΙΑ,
 Η ΚΥΠΡΙΑΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΛΕΤΟΝΙΑΣ,
 Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ,
 ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,
 Η ΔΗΜΟΚΡΑΤΙΑ ΤΗΣ ΟΥΓΓΑΡΙΑΣ,
 Η ΔΗΜΟΚΡΑΤΙΑ ΤΗΣ ΜΑΛΤΑΣ,
 ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,
 Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,
 Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ,
 Η ΠΟΡΤΟΓΑΛΙΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ,
 Η ΣΛΟΒΑΚΙΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ,
 ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ,
 ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΑΣ ΙΡΛΑΝΔΙΑΣ,
 εφεξής τα «κράτη μέλη» , που εκπροσωπούνται από το Συμβούλιο της Ευρωπαϊκής Ένωσης, και
 Η ΕΥΡΩΠΑΪΚΗ ΚΟΙΝΟΤΗΤΑ ΚΑΙ Η ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ,
 εφεξής οι «κοινότητες» , που εκπροσωπούνται από το Συμβούλιο της Ευρωπαϊκής Ένωσης, και την Επιτροπή των Ευρωπαϊκών Κοινοτήτων,
 αφενός, και
 Η ΔΗΜΟΚΡΑΤΙΑ ΤΗΣ ΑΡΜΕΝΙΑΣ
 αφετέρου,
 ΕΧΟΝΤΑΣ ΥΠΟΨΗ την προσχώρηση της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση την 1η Μαΐου 2004 ,
 ΣΥΜΦΩΝΗΣΑΝ ΤΑ ΑΚΟΛΟΥΘΑ:
 Άρθρο 1
 Η Τσεχική Δημοκρατία, η Εσθονία, η Κύπρος, η Λετονία, η Λιθουανία, η Ουγγαρία, η Μάλτα, η Πολωνία, η Σλοβενία και η Σλοβακία είναι μέρη της συμφωνίας εταιρικής σχέσεως και συνεργασίας, για τη σύναψη εταιρικής σχέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας, αφετέρου(1), που υπεγράφη στο Λουξεμβούργο στις 22 Απριλίου 1996 (εφεξής η «συμφωνία» ) και υιοθετούν και λαμβάνουν υπόψη αντίστοιχα, κατά τον ίδιο τρόπο με τα άλλα κράτη μέλη, τα κείμενα της συμφωνίας, καθώς και τα έγγραφα που επισυνάπτονται σε αυτήν.
 Άρθρο 2
 Για να ληφθούν υπόψη οι πρόσφατες θεσμικές εξελίξεις στην Ευρωπαϊκή Ένωση, τα μέρη συμφωνούν ότι κατόπιν της λήξεως της ισχύος της συνθήκης για την ίδρυση της Ευρωπαϊκής Κοινότητας Άνθρακα και Χάλυβα, οι ισχύουσες διατάξεις της συμφωνίας που αναφέρονται στην Ευρωπαϊκή Κοινότητα Άνθρακα και Χάλυβα θεωρείται ότι αναφέρονται στην Ευρωπαϊκή Κοινότητα, η οποία έχει αναλάβει όλα τα δικαιώματα και υποχρεώσεις της Ευρωπαϊκής Κοινότητας Άνθρακα και


text:
Χάλυβα.
 Άρθρο 3
 Το παρόν πρωτόκολλο αποτελεί αναπόσπαστο μέρος της συμφωνίας.
 Άρθρο 4
 1. Το παρόν πρωτόκολλο εγκρίνεται από τις Κοινότητες, από το Συμβούλιο της Ευρωπαϊκής Ένωσης εξ ονόματος των κρατών μελών, και από τη Δημοκρατία της Αρμενίας σύμφωνα με τις οικείες διαδικασίες.
 2. Τα μέρη κοινοποιούν αμοιβαία την ολοκλήρωση των οικείων διαδικασιών της παραγράφου 1. Τα έγγραφα έγκρισης κατατίθενται στη γενική γραμματεία του Συμβουλίου της Ευρωπαϊκής Ένωσης.
 Άρθρο 5
 1. Το παρόν πρωτόκολλο τίθεται σε ισχύ την 1η Μαΐου 2004 , εφόσον όλα τα έγγραφα έγκρισης του παρόντος πρωτοκόλλου έχουν κατατεθεί πριν από την ημερομηνία αυτή.
 2. Εάν δεν έχουν κατατεθεί όλα τα έγγραφα έγκρισης του παρόντος πρωτοκόλλου πριν από την εν λόγω ημερομηνία, το παρόν πρωτόκολλο αρχίζει να ισχύει την πρώτη ημέρα του πρώτου μήνα από την ημερομηνία κατάθεσης του τελευταίου εγγράφου έγκρισης.
 Άρθρο 6
 1. Τα κείμενα της συμφωνίας, η τελική πράξη και όλα τα έγγραφα που προσαρτώνται σε αυτήν καταρτίζονται στην τσεχική, εσθονική, ουγγρική, λετονική, λιθουανική, μαλτεζική, πολωνική, σλοβενική και σλοβακική γλώσσα.
 2. Τα εν λόγω κείμενα προσαρτώνται στο παρόν πρωτόκολλο και είναι εξίσου αυθεντικά με τα κείμενα των άλλων γλωσσών στις οποίες καταρτίζονται η συμφωνία, η τελική πράξη και τα έγγραφα που προσαρτώνται σε αυτήν.
 Άρθρο 7
 Το παρόν πρωτόκολλο συντάσσεται σε δύο αντίτυπα στην αγγλική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτεζική, ολλανδική, ουγγρική, πολωνική, πορτογαλική, σλοβενική, σλοβακική, σουηδική, τσεχική, φινλανδική και αρμενική γλώσσα. Όλα τα κείμενα είναι εξίσου αυθεντικά.
 Hecho en Bruselas, el diecinueve de mayo del dos mil cuatro .
 V Bruselu dne devatenαctιho kv>ISO_2>μtna dva tisνce θty>ISO_2>ψi .
 Udfζrdiget i Bruxelles den nittende maj to tusind og fire .
 Geschehen zu Brόssel am neunzehnten Mai zweitausendundvier .
 Kahe tuhande neljanda aasta maikuu όheksateistkόmnendal pδeval Brόsselis.
 Έγινε στις Βρυξέλλες, στις δέκα εννέα Μαΐου δύο χιλιάδες τέσσερα .
 Done at Brussels on the nineteenth day of May in the year two thousand and four .
 Fait à Bruxelles, le dix-neuf mai deux mille quatre .
 Fatto a Bruxelles, addì diciannove maggio duemilaquattro .
 Brisel>ISO_4>Ί, divi t>ISO_4>ώkstoΉi ceturt>ISO_4>ΰ gada devi>ISO_4>ρpadsmitaj>ISO_4>ΰ maij>ISO_4>ΰ .
 Priimta du t>ISO_4>ώkstanθiai ketvirt>ISO_4>ω met>ISO_4>ω geguΎ>ISO_4>μs devyniolikt± dien± Briuselyje.
 Kelt Brόsszelben, a kιtezer-negyedik ιv mαjus havαnak tizenkilencedik napjαn.
 Maghmul fi Brussel, id-19 ta' Mejju, 2004 .
 Gedaan te Brussel, de negentiende mei tweeduizendvier .
 Sporz±dzono w Brukseli, dnia dziewiκtnastego maja roku dwutysiκcznego czwartego .
 Feito em Bruxelas, em dezanove de Maio de dois mil e quatro .
 V Bruseli devδtnαsteho mαja dvetisνcΉtyri .
 V Bruslju, devetnajstega maja dva tisoθ Ήtiri .
 Tehty Brysselissδ yhdeksδntenδtoista pδivδnδ toukokuuta vuonna kaksituhattaneljδ .
 Som skedde i Bryssel den nittonde maj tjugohundrafyra .
 Por los Estados miembros
 Za θlenskι stαty
 For medlemsstaterne
 Fόr die Mitgliedstaaten
 Liikmesriikide nimel
 Για τα κράτη μέλη
 For the Member States
 Pour les Ιtats membres
 Per gli Stati membri
 Dal>ISO_4>οbvalstu v>ISO_4>ΰrd>ISO_4>ΰ
 Valstybi>ISO_4>ω nari>ISO_4>ω vardu
 A tagαllamok rιszιr>ISO_2>υl
 G>ISO_3>±all-Istati Membri
 Voor de lidstaten
 W imieniu Pa>ISO_2>ρstw Cz>ISO_2>3onkowskich
 Pelos Estados-Membros
 Za θlenskι Ήtαty
 Za drΎave θlanice
 Jδsenvaltioiden puolesta
 Pε medlemsstaternas vδgnar
 >ΑΝΑΦΟΡΑ ΣΕ ΓΡΑΦΗΚΟ>
 >ΑΝΑΦΟΡΑ ΣΕ ΓΡΑΦΗΚΟ>
 Por las Comunidades Europeas
 Za


text:
Evropskα spoleθenstvν
 For De Europζiske Fζllesskaber
 Fόr die Europδischen Gemeinschaften
 Euroopa όhenduste nimel
 Για τις Ευρωπαϊκές Κοινότητες
 For the European Communities
 Pour les Communautιs europιennes
 Per le Comunità europee
 Eiropas Kopienu v>ISO_4>ΰrd>ISO_4>ΰ
 Europos Bendrij>ISO_4>ω vardu
 Az Eurσpai Kφzφssιgek rιszιr>ISO_2>υl
 G>ISO_3>±all-Komunitajiet Ewropej
 Voor de Europese Gemeenschappen
 W imieniu Wspσlnot Europejskich
 Pelas Comunidades Europeias
 Za Eurσpske spoloθenstvα
 Za Evropske skupnosti
 Euroopan yhteisφjen puolesta
 Pε Europeiska gemenskapernas vδgnar
 >ΑΝΑΦΟΡΑ ΣΕ ΓΡΑΦΗΚΟ>
 >ΑΝΑΦΟΡΑ ΣΕ ΓΡΑΦΗΚΟ>
 Por la Repϊblica de Armenia
 Za Armιnskou republiku
 For Republikken Armenien
 Fόr die Republik Armenien
 Armeenia Vabariigi nimel
 Για τη Δημοκρατία της Αρμενίας
 For the Republic of Armenia
 Pour la Rιpublique d'Armιnie
 Per la Repubblica di Armenia
 Arm>ISO_4>Ίnijas Republikas v>ISO_4>ΰrd>ISO_4>ΰ
 Arm>ISO_4>μnijos Respublikos vardu
 Az Φrmιny Kφztαrsasαg rιszιr>ISO_2>υl
 G>ISO_3>±ar-Repubblika ta' l-Armenja
 Voor de Republiek Armeniλ
 W imieniu Republiki Armenii
 Pela Repϊblica da Armιnia
 Za Armιnsku republiku
 Za Republiko Armenijo
 Armenian tasavallan puolesta
 Pε Republiken Armeniens vδgnar
 >ΑΝΑΦΟΡΑ ΣΕ ΓΡΑΦΗΚΟ>
 >ΑΝΑΦΟΡΑ ΣΕ ΓΡΑΦΗΚΟ>
 (1) ΕΕ L 239 της 9.9.1999, σ. 3.


text:
 Avis juridique important
 |
 21997A0812(01)
 Συμφωνία μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για τελωνειακή συνεργασία και αμοιβαία συνδρομή σε τελωνειακά ζητήματα
 Επίσημη Εφημερίδα αριθ. L 222 της 12/08/1997 σ. 0017 - 0024
 ΣΥΜΦΩΝΙΑ μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για τελωνειακή συνεργασία και αμοιβαία συνδρομή σε τελωνειακά ζητήματαΗ ΕΥΡΩΠΑΪΚΗ ΚΟΙΝΟΤΗΤΑ ΚΑΙ ΟΙ ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ, αποκαλούμενες εφεξής «συμβαλλόμενα μέρη»,ΛΑΜΒΑΝΟΝΤΑΣ ΥΠΟΨΗ το κοινό σχέδιο δράσης της Ευρωπαϊκής Ένωσης και των Ηνωμένων Πολιτειών της Αμερικής που υπεγράφη στη Μαδρίτη στις 3 Δεκεμβρίου 1995,ΕΚΤΙΜΩΝΤΑΣ τη σημασία των εμπορικών δασμών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής και επιθυμώντας να συμβάλλουν, προς όφελος και των δύο συμβαλλομένων μερών, στην αρμονική ανάπτυξη αυτών των δεσμών,ΠΙΣΤΕΥΟΝΤΑΣ ότι, για να επιτύχουν αυτό το στόχο, θα πρέπει να αναληφθεί η δέσμευση για ανάπτυξη της τελωνειακής συνεργασίας στο μεγαλύτερο δυνατό βαθμό,ΕΚΤΙΜΩΝΤΑΣ ότι οι πράξεις που παραβιάζουν την τελωνειακή νομοθεσία βλάπτουν τα οικονομικά, φορολογικά και εμπορικά συμφέροντα και των δύο συμβαλλομένων μερών, και αναγνωρίζοντας τη σημασία διασφάλισης του ακριβούς υπολογισμού των δασμών και άλλων επιβαρύνσεων,ΜΕ ΤΗΝ ΠΕΠΟΙΘΗΣΗ ότι η καταστολή τέτοιων πράξεων μπορεί να βελτιωθεί με τη συνεργασία των τελωνειακών τους αρχών,ΛΑΜΒΑΝΟΝΤΑΣ ΥΠΟΨΗ τις αντίστοιχες αρμοδιότητες της Ευρωπαϊκής Κοινότητας και των κρατών μελών της Ευρωπαϊκής Κοινότητας και επιθυμώντας να συνάψουν συμφωνία επί των θεμάτων που εντάσσονται στις αρμοδιότητες της Ευρωπαϊκής Κοινότητας,ΕΚΤΙΜΩΝΤΑΣ τις ισχύουσες συμφωνίες για τελωνειακή συνεργασία και αμοιβαία συνδρομή που συνήφθησαν μεταξύ μεμονωμένων κρατών μελών της Ευρωπαϊκής Κοινότητας και των Ηνωμένων Πολιτειών της Αμερικής και άλλες διεθνείς συμφωνίες και συμβάσεις που έχουν ήδη αποδεχθεί τα ΣΥΜΒΑΛΛΟΜΕΝΑ ΜΕΡΗ,ΣΥΜΦΩΝΗΣΑΝ ΤΑ ΑΚΟΛΟΥΘΑ:ΤΙΤΛΟΣ Ι ΓΕΝΙΚΕΣ ΔΙΑΤΑΞΕΙΣ Άρθρο 1 Ορισμοί Για τους σκοπούς της παρούσας συμφωνίας, νοούνται ως:α) «τελωνειακή νομοθεσία»: οι διατάξεις που έχουν θεσπιστεί από την Ευρωπαϊκή Κοινότητα και τις Ηνωμένες Πολιτείες της Αμερικής και οι οποίες διέπουν την εισαγωγή, την εξαγωγή, τη διαμετακόμιση εμπορευμάτων και την υπαγωγή αυτών σε οποιοδήποτε τελωνειακό καθεστώς, συμπεριλαμβανομένων των μέτρων απαγόρευσης, περιορισμού και ελέγχου 7β) «τελωνειακές αρχές»: στην Ευρωπαϊκή Κοινότητα, οι αρμόδιες υπηρεσίες της Επιτροπής των Ευρωπαϊκών Κοινοτήτων και οι τελωνειακές αρχές των κρατών μελών της Ευρωπαϊκής Κοινότητας και, στις Ηνωμένες Πολιτείες της Αμερικής, η τελωνειακή υπηρεσία των ΗΠΑ, Υπουργείο Οικονομικών (US Customs Service, Department of the Treasury) 7γ) «αιτούσα αρχή»: η αρμόδια τελωνειακή αρχή που έχει οριστεί για το σκοπό αυτό από ένα συμβαλλόμενο μέρος και η οποία υποβάλλει αίτηση συνδρομής σε τελωνειακά ζητήματα 7δ) «αρχή στην οποία υποβάλλεται η αίτηση»: η αρμόδια τελωνειακή αρχή που έχει οριστεί για το σκοπό αυτό από ένα συμβαλλόμενο μέρος και στην οποία υποβάλλεται η αίτηση συνδρομής σε τελωνειακά ζητήματα 7ε) «προσωπικά στοιχεία»: όλες οι πληροφορίες που έχουν σχέση με συγκεκριμένο ή δυνάμενο να προσδιοριστεί άτομο 7στ) «πράξη που παραβιάζει την τελωνειακή νομοθεσία»: οποιαδήποτε παραβίαση της τελωνειακής νομοθεσίας, καθώς και κάθε απόπειρα παραβίασης αυτής της νομοθεσίας.Άρθρο 2 Εδαφική εφαρμογή Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Κοινότητας υπό τους όρους που προβλέπει η συνθήκη αυτή και, αφετέρου, στο έδαφος των Ηνωμένων Πολιτειών της Αμερικής.Άρθρο 3 Μελλοντικές εξελίξεις


text: Τα συμβαλλόμενα μέρη έχουν την ευχέρεια να επεκτείνουν, κοινή συναινέσει, την παρούσα συμφωνία για να αυξήσουν τα επίπεδα τελωνειακής συνεργασίας και να τα συμπληρώσουν, σύμφωνα με τις αντίστοιχες τελωνειακές νομοθεσίες τους, μέσω συμφωνιών επί συγκεκριμένων τομέων ή ζητημάτων.ΤΙΤΛΟΣ II ΕΜΒΕΛΕΙΑ ΤΗΣ ΣΥΜΦΩΝΙΑΣ Άρθρο 4 Παροχή συνεργασίας και συνδρομής Κάθε συνεργασία και συνδρομή υπό την παρούσα συμφωνία παρέχεται από τα συμβαλλόμενα μέρη σύμφωνα με τους ισχύοντες σε αυτά νόμους, κανόνες και άλλες νομικές πράξεις. Επίσης, κάθε συνεργασία και συνδρομή υπό την παρούσα συμφωνία παρέχεται από κάθε συμβαλλόμενο μέρος στο πλαίσιο των αρμοδιοτήτων και των διαθέσιμων πόρων της τελωνειακής αρχής του.Άρθρο 5 Υποχρεώσεις που επιβάλλονται στο πλαίσιο άλλων συμφωνιών 1. Λαμβάνοντας υπόψη τις αντίστοιχες αρμοδιότητες της Ευρωπαϊκής Κοινότητας και των κρατών μελών, οι διατάξεις της παρούσας συμφωνίας:- δεν θίγουν τις υποχρεώσεις των συμβαλλομένων μερών από άλλες διεθνείς συμβάσεις ή συμφωνίες,- θεωρείται ότι συμπληρώνουν συμφωνίες για τελωνειακή συνεργασία και αμοιβαία συνδρομή που έχουν συναφθεί ή πρόκειται να συναφθούν μεταξύ μεμονωμένων κρατών μελών της Ευρωπαϊκής Ένωσης και των Ηνωμένων Πολιτειών της Αμερικής, και- δεν θίγουν τις διατάξεις που διέπουν τη γνωστοποίηση, μεταξύ των αρμοδίων υπηρεσιών της Επιτροπής και των τελωνειακών αρχών των κρατών μελών, πληροφοριών που λαμβάνονται στο πλαίσιο της παρούσας συμφωνίας και οι οποίες θα ήταν δυνατό να ενδιαφέρουν την Κοινότητα.2. Παρά τις διατάξεις της παραγράφου 1, οι διατάξεις της παρούσας συμφωνίας υπερισχύουν των διατάξεων των διμερών συμφωνιών για τελωνειακή συνεργασία και αμοιβαία συνδρομή που έχουν συναφθεί ή ενδέχεται να συναφθούν μεταξύ μεμονωμένων κρατών μελών της Ευρωπαϊκής Ένωσης και των Ηνωμένων Πολιτειών της Αμερικής, εφόσον οι διατάξεις αυτών των τελευταίων δεν συμβιβάζονται με τις διατάξεις της παρούσας συμφωνίας.3. Όσον αφορά θέματα σχετικά με τη δυνατότητα εφαρμογής της παρούσας συμφωνίας, τα συμβαλλόμενα μέρη διενεργούν διαβουλεύσεις μεταξύ τους για να επιλύσουν το θέμα στο πλαίσιο της μεικτής επιτροπής η οποία συγκροτείται βάσει του άρθρου 22.ΤΙΤΛΟΣ III ΤΕΛΩΝΕΙΑΚΗ ΣΥΝΕΡΓΑΣΙΑ Άρθρο 6 Εμβέλεια της συνεργασίας 1. Οι τελωνειακές αρχές αναλαμβάνουν την υποχρέωση να αναπτύξουν τελωνειακή συνεργασία στο μεγαλύτερο δυνατό βαθμό. Τα συμβαλλόμενα μέρη προσπαθούν, ιδίως, να συνεργάζονται όσον αφορά:α) τη δημιουργία και τη διατήρηση διαύλων επικοινωνίας μεταξύ των τελωνειακών αρχών τους, ώστε να διευκολύνεται η ασφαλής και ταχεία ανταλλαγή πληροφοριών 7β) τη διευκόλυνση αποτελεσματικού συντονισμού μεταξύ των τελωνειακών αρχών τους 7γ) οποιοδήποτε άλλο διοικητικό θέμα σχετικό με την παρούσα συμφωνία, που ενδέχεται να απαιτεί από καιρού εις καιρόν κοινή δράση τους.2. Στο πλαίσιο της παρούσας συμφωνίας, η τελωνειακή συνεργασία περιλαμβάνει όλα τα θέματα που έχουν σχέση με την εφαρμογή της τελωνειακής νομοθεσίας.Άρθρο 7 Συνεργασία σχετικά με τις τελωνειακές διαδικασίες Τα συμβαλλόμενα μέρη επιβεβαιώνουν την υποχρέωση που ανέλαβαν όσον αφορά τη διευκόλυνση της νόμιμης κυκλοφορίας εμπορευμάτων και ανταλλάσσουν πληροφορίες και εμπειρίες σχετικά με μέτρα για τη βελτίωση των τελωνειακών τεχνικών και διαδικασιών, καθώς και με τα συστήματα ηλεκτρονικών υπολογιστών με σκοπό την επίτευξη του στόχου αυτού σύμφωνα με τις διατάξεις της παρούσας συμφωνίας.Άρθρο 8 Ανταλλαγή προσωπικού Οι τελωνειακές αρχές έχουν την ευχέρεια να πραγματοποιούν ανταλλαγές προσωπικού, όταν τις κρίνουν αμοιβαία συμφέρουσες, για την προώθηση της κατανόησης των τεχνικών και διαδικασιών, καθώς και των συστημάτων ηλεκτρονικών υπολογιστών του άλλου


text: μέρους.Άρθρο 9 Συντονισμός στο πλαίσιο διεθνών οργανισμών Οι τελωνειακές αρχές καταβάλλουν προσπάθειες για την ανάπτυξη και την ενίσχυση της συνεργασίας τους σε θέματα κοινού ενδιαφέροντος, με σκοπό το συντονισμό των θέσεών τους κατά τη συζήτηση των θεμάτων αυτών στο πλαίσιο διεθνών οργανισμών, όπως το Συμβούλιο Τελωνειακής Συνεργασίας.Άρθρο 10 Τεχνική βοήθεια σε τρίτες χώρες Τα συμβαλλόμενα μέρη έχουν την ευχέρεια, εφόσον το κρίνουν σκόπιμο, να ανταλλάσσουν πληροφορίες για δράσεις που έχουν αναλάβει ή προτίθενται αν αναλάβουν με τρίτες χώρες σχετικά με τεχνική βοήθεια στον τελωνειακό τομέα, με σκοπό τη βελτίωση της παροχής τέτοιας βοήθειας.ΤΙΤΛΟΣ IV ΑΜΟΙΒΑΙΑ ΣΥΝΔΡΟΜΗ Άρθρο 11 Εμβέλεια της αμοιβαίας συνδρομής 1. Τα συμβαλλόμενα μέρη οφείλουν να παρέχουν αμοιβαία συνδρομή στους τομείς που εμπίπτουν στην αρμοδιότητά τους, κατά τον τρόπο και υπό τις προϋποθέσεις που ορίζονται στην παρούσα συμφωνία, ώστε να εξασφαλίζεται η συμμόρφωση με την τελωνειακή νομοθεσία.2. Σύμφωνα με τους όρους της παρούσας συμφωνίας, κάθε συμβαλλόμενο μέρος, κατόπιν αιτήσεως ή με δική του πρωτοβουλία, υποχρεούνται να παρέχει στο άλλο συμβαλλόμενο μέρος πληροφορίες σχετικά με δραστηριότητες που μπορούν να απολήξουν σε πράξεις που παραβιάζουν την τελωνειακή νομοθεσία στο έδαφος ενός από τα συμβαλλόμενα μέρη.3. Η συνδρομή που παρέχεται κατ' εφαρμογήν της παρούσας συμφωνίας περιλαμβάνει ιδίως:α) πληροφορίες που ενδέχεται να είναι χρήσιμες για την καταπολέμηση πράξεων που παραβιάζουν την τελωνειακή νομοθεσία και ιδίως, για ειδικά μέσα καταπολέμησης τέτοιων πράξεων 7β) πληροφορίες για νέες μεθόδους που χρησιμοποιούνται κατά τη διενέργεια πράξεων που παραβιάζουν την τελωνειακή νομοθεσία ή που έχουν σχέση με ορισμένους τύπους παράνομης δραστηριότητας καιγ) πληροφορίες σχετικά με παρατηρήσεις και συμπεράσματα που προκύπτουν από την επιτυχή εφαρμογή νέων ενισχύσεων κα τεχνικών για την επιβολή των νόμων.4. Η παρούσα συμφωνία εφαρμόζεται αποκλειστικά μεταξύ των συμβαλλομένων μερών. Οι διατάξεις της παρούσας συμφωνίας δεν παρέχουν δικαίωμα σε κανένα ιδιώτη να λάβει πληροφορίες ή να εμποδίσει την εκτέλεση αίτησης.5. Καμία από τις διατάξεις της παρούσας συμφωνίας δεν θίγει τους νόμους, κανόνες ή άλλες νομικές πράξεις που ρυθμίζουν ζητήματα ποινικού δικαίου ή δικαστικές διαδικασίες, συμπεριλαμβανομένης της αμοιβαίας νομικής συνδρομής.Άρθρο 12 Συνδρομή κατόπιν αιτήσεως 1. Τα συμβαλλόμενα μέρη παρέχουν, κατόπιν αιτήσεως, αμοιβαία συνδρομή, γνωστοποιώντας κάθε σχετική πληροφορία στην αιτούσα αρχή, ώστε αυτή να είναι σε θέση να εξασφαλίσει τη συμμόρφωση με την τελωνειακή νομοθεσία, συμπεριλαμβανομένων των πληροφοριών σχετικά με πράξεις τελεσθείσες ή σχεδιαζόμενες οι οποίες παραβιάζουν ή είναι δυνατόν να παραβιάσουν αυτή τη νομοθεσία.2. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση οφείλει να την ενημερώνει:α) σχετικά με το εάν τα εμπορεύματα που εξήχθησαν από το έδαφος ενός από τα συμβαλλόμενα μέρη εισήχθησαν δεόντως στο έδαφος του άλλου συμβαλλόμενου μέρους, προσδιορίζοντας, όταν κρίνεται σκόπιμο, το τελωνειακό καθεστώς που εφαρμόσθηκε στα εν λόγω εμπορεύματα 7β) σχετικά με το εάν τα εμπορεύματα που εισήχθησαν στο έδαφος ενός από τα συμβαλλόμενα μέρη εξήχθησαν δεόντως από το έδαφος του άλλου μέρους, προσδιορίζοντας, όταν κρίνεται σκόπιμο, το τελωνειακό καθεστώς που εφαρμόσθηκε στα εν λόγω εμπορεύματα 73. Οι τελωνειακές αρχές ενός από τα συμβαλλόμενα μέρη υποχρεούνται, κατόπιν αιτήσεως της τελωνειακής αρχής του άλλου συμβαλλόμενου μέρους και στο πλαίσιο των αρμοδιοτήτων και των πόρων που διαθέτουν, να ασκούν ειδική


text: επιτήρηση:α) στα πρόσωπα τα οποία, σύμφωνα με τις πληροφορίες της αιτούσας αρχής, παραβίασαν ή υπάρχει η υποψία ότι παραβίασαν τελωνειακή νομοθεσία 7β) στα εμπορεύματα τα οποία μεταφέρονται ή βρίσκονται σε αποθήκες, για τα οποία η αιτούσα αρχή εκφράζει την υποψία ότι ενδέχεται να προκαλέσουν αντικείμενο παράνομου εμπορίου καιγ) στα μεταφορικά μέσα για τα οποία υπάρχει η υποψία ότι χρησιμοποιούνται για πράξεις που παραβιάζουν την τελωνειακή νομοθεσία.4. Οι τελωνειακές αρχές των συμβαλλόμενων μερών υποχρεούνται, κατόπιν αιτήσεως, να παρέχουν τα κατάλληλα δικαιολογητικά έγγραφα σχετικά με τη μεταφορά και την αποστολή εμπορευμάτων.Άρθρο 13 Αυτεπάγγελτη συνδρομή 1. Τα συμβαλλόμενα μέρη υποχρεούνται να παρέχουν, με δική τους πρωτοβουλία, αμοιβαία συνδρομή, παρέχοντας κατάλληλη πληροφόρηση, εφόσον θεωρούν ότι αυτή η πληροφόρηση είναι αναγκαία για την ορθή εφαρμογή της τελωνειακής νομοθεσίας, ιδίως όταν λαμβάνουν πληροφορίες που αφορούν:α) πράξεις οι οποίες παραβιάζουν ή φαίνεται ότι παραβιάζουν αυτή τη νομοθεσία και οι οποίες δυνατό να ενδιαφέρουν το άλλο συμβαλλόμενο μέρος 7β) νέα μέσα ή μεθόδους που χρησιμοποιούνται κατά την διενέργεια τέτοιων πράξεων 7γ) εμπορεύματα, που είναι γνωστό ότι αποτελούν αντικείμενο πράξεων που παραβιάζουν την τελωνειακή νομοθεσία.2. Σε σοβαρές περιπτώσεις που θα ήταν δυνατό να ζημιωθεί σοβαρά η οικονομία, η δημόσια υγεία, η δημόσια ασφάλεια ή κάποιο άλλο σημαντικό συμφέρον του άλλου συμβαλλόμενου μέρους, οι τελωνειακές αρχές υποχρεούνται, εφόσον είναι δυνατό, να παρέχουν τις πληροφορίες αυτές με δική τους πρωτοβουλία.Άρθρο 14 Τύπος και ουσία των αιτήσεων συνδρομής 1. Οι αιτήσεις βάσει της παρούσας συμφωνίας πρέπει να υποβάλλονται γραπτώς. Τα έγγραφα που είναι αναγκαία για την εκτέλεση των εν λόγω αιτήσεων απαιτείται να επισυνάπτονται στην αίτηση. Προφορικές αιτήσεις είναι δυνατό να γίνονται αποδεκτές, εφόσον αυτό απαιτείται λόγω του επείγοντα χαρακτήρα της περίπτωσης, αλλά πρέπει αμέσως να επιβεβαιώνονται γραπτώς.2. Οι αιτήσεις που υποβάλλονται σύμφωνα με την παράγραφο 1 πρέπει να περιλαμβάνουν τα παρακάτω στοιχεία:α) την ονομασία της αρχής που υποβάλλει την αίτηση 7β) τη φύση των ζητουμένων διαδικασιών 7γ) το θέμα και το λόγο της αίτησης 7δ) τα ονόματα και τις διευθύνσεις των μερών που αποτελούν το στόχο των ερευνών, εφόσον είναι γνωστά 7ε) σύντομη περιγραφή της εξεταζόμενης περίπτωσης και τα σχετικά νομικά στοιχεία καιστ) περίληψη των σχετικών πραγματικών περιστατικών και των ερευνών που έχουν ήδη διεξαχθεί.3. Οι αιτήσεις συντάσσονται σε μία από τις επίσημες γλώσσες της τελωνειακής αρχής στην οποία υποβάλλονται ή σε γλώσσα αποδεκτή από αυτή την αρχή.4. Εάν κάποια αίτηση δεν πληροί τις απαιτήσεις του παρόντος άρθρου, είναι δυνατό να ζητηθεί από την αιτούσα αρχή η διόρθωση ή η συμπλήρωσή της 7 ενδέχεται, επίσης, να διαταχθεί η λήψη προληπτικών μέτρων.Άρθρο 15 Εκτέλεση αιτήσεων 1. Για να ικανοποιήσει αίτηση συνδρομής, η αρχή στην οποία υποβάλλεται η αίτηση, οφείλει να λάβει κάθε λογικό μέτρο, στο πλαίσιο των αρμοδιοτήτων πόρων της, για να εκτελέσει την αίτηση.2. Όταν η αρχή στην οποία υποβάλλεται η αίτηση δεν είναι η αρμόδια υπηρεσία για να ανταποκριθεί στην αίτηση για συνδρομή, υποχρεούται να διαβιβάσει αμέσως την εν λόγω αίτηση στην αρμόδια υπηρεσία και να ενημερώσει σχετικά την αιτούσα αρχή.3. Δεόντως εξουσιοδοτημένοι υπάλληλοι συμβαλλόμενου μέρους είναι δυνατό, με τη σύμφωνη γνώμη του άλλου ενδιαφερόμενου συμβαλλόμενου μέρους και υπό τις


text: προϋποθέσεις που καθορίζει το τελευταίο, να λαμβάνουν από τα γραφεία της αρχής στην οποία υποβάλλεται η αίτηση τα αναγκαία βιβλία, μητρώα και άλλα έγγραφα ή μέσα ηλεκτρονικής εγγραφής που φυλάσσονται σε αυτά τα γραφεία, να λαμβάνουν αντίγραφα αυτών ή να αποσπούν πληροφορίες ή στοιχεία σχετικά με πράξεις που παραβιάζουν την τελωνειακή νομοθεσία, τα οποία η αιτούσα αρχή χρειάζεται για τους σκοπούς της παρούσας συμφωνίας.4. Υπάλληλοι συμβαλλόμενου μέρους είναι δυνατό, με τη σύμφωνη γνώμη του άλλου συμβαλλόμενου μέρους ή υπό τις προϋποθέσεις που αυτό ορίζει, να παρίστανται κατά τις έρευνες που διεξάγονται στο έδαφος του τελευταίου και να συμμετέχουν στη σύνταξη της επίσημης έκθεσης.5. Αίτηση συμβαλλόμενου μέρους σύμφωνα με την οποία είναι σκόπιμο να ακολουθηθεί συγκεκριμένη διαδικασία πρέπει να ικανοποιείται, με την επιφύλαξη της νομοθεσίας του μέρους στο οποίο υποβάλλεται η αίτηση.6. Η αιτούσα αρχή ενημερώνεται, κατόπιν αιτήσεώς της, για το χρόνο και τον τόπο της δράσης που πρόκειται να αναληφθεί προς ικανοποίηση της αίτησης, έτσι ώστε να είναι δυνατός ο συντονισμός της εν λόγω δράσης.Άρθρο 16 Μορφή υπό την οποία πρέπει να ανακοινώνονται τα στοιχεία 1. Η αρχή στην οποία υποβάλλεται η αίτηση οφείλει να ανακοινώνει τα κατάλληλα στοιχεία στην αιτούσα αρχή, υπό τη μορφή εγγράφων, επικυρωμένων αντιγράφων των εγγράφων, εκθέσεων ή υπό άλλη κατάλληλη μορφή.2. Η προσκόμιση των πρωτοτύπων των φακέλων, εγγράφων ή άλλων πράξεων απαιτείται μόνο στις περιπτώσεις που θεωρείται ότι τα αντίγραφα δεν επαρκούν. Κατόπιν συγκεκριμένης αιτήσεως, αντίγραφα αυτών των φακέλων και άλλων υλικών επικυρώνονται κατά τον δέοντα τρόπο.3. Τα πρωτότυπα των φακέλων, εγγράφων ή άλλων πράξεων που διαβιβάστηκαν απαιτείται να επιστρέφονται το ταχύτερο δυνατό 7 τούτο δεν έχει επιπτώσεις στα δικαιώματα των συμβαλλομένων μερών ή τρίτων μερών που έχουν σχέση με αυτά.4. Αντί των εγγράφων που προβλέπει η παρούσα συμφωνία, είναι δυνατόν να παρασχεθούν για τον ίδιο σκοπό στοιχεία που στηρίζονται σε ηλεκτρονικούς υπολογιστές. Ταυτοχρόνως, υποβάλλονται όλες οι σχετικές πληροφορίες για την ερμηνεία και χρήση των στοιχείων αυτών.Άρθρο 17 Ανταλλαγή πληροφοριών και εμπιστευτικός χαρακτήρας 1. Κάθε πληροφορία που ανακοινώνεται υπό οποιαδήποτε μορφή, σύμφωνα με την παρούσα συμφωνία, έχει εμπιστευτικό ή απόρρητο χαρακτήρα, ανάλογα με τους νόμους, τους κανόνες και άλλες νομικές πράξεις που ισχύουν σε καθένα από τα συμβαλλόμενα μέρη. Υπόκειται στην προστασία που παρέχεται σε τέτοιες πληροφορίες από τους νόμους, τους κανόνες και άλλες νομικές πράξεις του συμβαλλόμενου μέρους που τη λαμβάνει.2. Προσωπικά στοιχεία μπορούν να παρέχονται μόνο όταν το συμβαλλόμενο μέρος που τα λαμβάνει δεσμεύεται να τα προστατεύσει με τρόπο τουλάχιστον ισοδύναμο προς αυτόν που ισχύει στη συγκεκριμένη περίπτωση στο συμβαλλόμενο μέρος που τα παρέχει.3. Οι ληφθείσες πληροφορίες χρησιμοποιούνται αποκλειστικά για τους σκοπούς της παρούσας συμφωνίας. Εάν ένα συμβαλλόμενο μέρος ζητήσει τη χρήση αυτών των πληροφοριών για άλλους σκοπούς, οφείλει να λάβει προηγουμένως τη γραπτή συγκατάθεση της διοικητικής αρχής η οποία παρέσχε τις πληροφορίες. Η χρήση αυτή υπόκειται τότε στους οποιουσδήποτε όρους θέτει η συγκεκριμένη αρχή.4. Η παράγραφος 3 δεν παρακωλύει τη χρησιμοποίηση πληροφοριών σε οποιαδήποτε δικαστική ή διοικητική διαδικασία που κινείται επακολούθως, λόγω μη συμμόρφωσης προς την τελωνειακή νομοθεσία. Τα συμβαλλόμενα μέρη έχουν την ευχέρειεα, στα αρχεία αποδεικτικών στοιχείων που τηρούν, στις εκθέσεις


text: και τις μαρτυρίες και σε διαδικασίες και καταγγελίες που παραπέμπονται στα δικαστήρια, να χρησιμοποιούν ως αποδεικτά στοιχεία πληροφορίες που έχουν λάβει και έγγραφα που συμβουλεύθηκαν, σύμφωνα με τις διατάξεις της παρούσας συμφωνίας. Στην αρμόδια αρχή που παρείχε την πληροφορία αυτή, γνωστοποιείται η συγκεκριμένη χρήση της.5. Το συμβαλλόμενο μέρος που λαμβάνει την πληροφορία μπορεί να αποκαλύψει, σε κατηγορούμενο στα πλαίσια ποινικής δίωξης, πληροφορίες για την αθωότητα του κατηγορούμενου ή την αξιοπιστία των μαρτύρων κατηγορίας στα πλαίσια της δίωξης, στο βαθμό που το απαιτεί το εφαρμοστέο δίκαιο του συμβαλλόμενου μέρους που λαμβάνει την πληροφορία για τη συγκεκριμένη περίπτωση. Το συμβαλλόμενο μέρος που λαμβάνει την πληροφορία γνωστοποιεί εκ των προτέρων στο συμβαλλόμενο μέρος που παρέχει την πληροφορία την προτιθέμενη αποκάλυψη, και δίδει εξηγήσεις σχετικά με τις νομικές προϋποθέσεις της εν λόγω αποκάλυψης.Το συμβαλλόμενο μέρος που λαμβάνει την πληροφορία εξετάζει τα συγκεκριμένα προβλήματα που σχετίζονται με την αποκάλυψη της πληροφορίας όσον αφορά την ασφάλεια και την ιδιωτική ζωή των κατονομαζόμενων ή εξατομικευόμενων βάσει της πληροφορίας προσώπων. Σε κάθε περίπτωση, το συμβαλλόμενο μέρος που λαμβάνει την πληροφορία εξασφαλίζει ότι τα στοιχεία της πληροφορίας τα οποία πρέπει να αποκαλυφθούν περιορίζονται στο ό,τι είναι απολύτως αναγκαίο για τον ιδιαίτερο σκοπό της σχετικής αποκάλυψης, και ότι προσωπικά δεδομένα μπορούν μόνο να χρησιμοποιηθούν, να υποστούν επεξεργασία ή να αποθηκευθούν για το σκοπό της εν λόγω ποινικής δίωξης.Άρθρο 18 Εμπειρογνώμονες και μάρτυρες Υπάλληλος της αρχής στην οποία υποβάλλεται η αίτηση είναι δυνατό να εξουσιοδοτηθεί να παραστεί, εντός των ορίων της χορηγούμενης εξουσιοδότησης, υπό την ιδιότητα του εμπειρογνώμονα ή του μάρτυρα, σε δικαστικές ή διοικητικές διαδικασίες που αφορούν ζητήματα που καλύπτει η παρούσα συμφωνία στο έδαφος του άλλου συμβαλλόμενου μέρους, και να προσκομίσει αντικείμενα, έγγραφα ή κυρωμένα αντίγραφα αυτών, τα οποία, ενδεχομένως είναι αναγκαία για τις διαδικασίες. Η αίτηση παραστάσεως πρέπει να αναφέρει επακριβώς για ποιο ζήτημα και υπό ποια ιδιότητα ή αρμοδιότητα θα εξετασθεί ο υπάλληλος.Άρθρο 19 Εξαιρέσεις από την υποχρέωση παροχής συνδρομής 1. Τα συμβαλλόμενα μέρη έχουν την δυνατότητα να αρνηθούν ή να αποσύρουν τη συνδρομή ή να την υποβάλουν σε ικανοποίηση ορισμένων όρων ή προϋποθέσεων, στις περιπτώσεις κατά τις οποίες κάποιο από τα μέρη πιστεύει ότι η παροχή συνδρομής σύμφωνα με την παρούσα συμφωνία θα ήταν ενδεχόμενο να παραβλάψει την κυριαρχία των Ηνωμένων Πολιτειών της Αμερικής ή ενός κράτους μέλους της Κοινότητας ή θα ήταν ενδεχόμενο να παραβλάψει τη δημόσια τάξη και ασφάλεια ή άλλα σημαντικά συμφέροντα (όπως αυτά που αναφέρονται στο άρθρο 17 παράγραφος 2) ή είναι αντίθετη στο νομικό σύστημα του συμβαλλόμενου μέρους στο οποίο υποβάλλεται η αίτηση, συμπεριλαμβανομένου, ενδεχομένως, του νομικού συστήματος των κρατών μελών της Κοινότητας που είναι σε θέση να παράσχουν συνδρομή.2. Εάν η αιτούσα αρχή ζητήσει συνδρομή, την οποία η ίδια δεν θα ήταν σε θέση να παράσχει, εάν της ζητείτο κάτι τέτοιο εκ μέρους της αρχής στην οποία επιβάλλεται η αίτηση, οφείλει στην αίτησή της να επιστήσει την προσοχή επί του γεγονότος αυτού. Εναπόκειται στην αρχή στην οποία υποβάλλεται η αίτηση να αποφασίσει για τον τρόπο με τον οποίο θα ανταποκριθεί στη συγκεκριμένη αίτηση.3. Η παροχή της συνδρομής είναι δυνατό να


text: αναβληθεί από την αρχή στην οποία υποβάλλεται η αίτηση, για το λόγο ότι αυτή έχει σχέση με διεξαγόμενη έρευνα, δίωξη ή διαδικασία. Σ' αυτή την περίπτωση, η αρχή στην οποία υποβάλλεται η αίτηση διενεργεί διαβουλεύσεις με την αιτούσα αρχή για να εξεταστεί εάν είναι δυνατή η παροχή συνδρομής υπό τους όρους ή προϋποθέσεις που είναι δυνατόν να απαιτήσει η αρχή στην οποία επιβάλλεται η αίτηση.4. Εάν η αίτηση δεν μπορεί να ικανοποιηθεί, η αιτούσα αρχή πρέπει να ειδοποιηθεί αμέσως γι' αυτό, και πρέπει να της δοθεί δήλωση που να αναφέρει τα αίτια της αναβολής ή της άρνησης. Πρέπει επίσης να γνωστοποιηθούν στην αιτούσα αρχή και τα περιστατικά τα οποία ενδεχομένως είναι σημαντικά για την περαιτέρω παρακολούθηση του θέματος.Άρθρο 20 Δαπάνες συνδρομής 1. Τα συμβαλλόμενα μέρη παραιτούνται αμοιβαία από κάθε διεκδίκηση επιστροφής δαπανών τις οποίες επισύρει η εφαρμογή της παρούσας συμφωνίας, εκτός από τις δαπάνες και αποζημιώσεις που καταβάλλονται για εμπειρογνώμονες και μάρτυρες, καθώς και τα έξοδα για διερμηνείς και μεταφραστές, οι οποίοι δεν είναι κυβερνητικοί υπάλληλοι ή υπάλληλοι δημόσιων υπηρεσιών.2. Σε περίπτωση που, για την ικανοποίηση της αίτησης, απαιτούνται ή πρόκειται να απαιτηθούν ουσιαστικές ή εξαιρετικές δαπάνες, τα συμβαλλόμενα μέρη διενεργούν διαβουλεύσεις για να καθορίσουν τους όρους και προϋποθέσεις στο πλαίσιο των οποίων θα ικανοποιηθεί η αίτηση, καθώς και τον τρόπο με τον οποίο θα αντιμετωπισθούν τα έξοδα.ΤΙΤΛΟΣ V ΤΕΛΙΚΕΣ ΔΙΑΤΑΞΕΙΣ Άρθρο 21 Διαχείριση 1. Η διαχείριση της παρούσας συμφωνίας ανατίθεται στις αρμόδιες υπηρεσίες της Επιτροπής των Ευρωπαϊκών Κοινοτήτων και, ενδεχομένως, στις τελωνειακές αρχές των κρατών μελών, αφενός, και στην τελωνειακή υπηρεσία (Υπουργείο Οικονομικών) των Ηνωμένων Πολιτειών της Αμερικής, αφετέρου. Αυτές αποφασίζουν για όλα τα πρακτικά μέτρα και τις ρυθμίσεις που απαιτούνται για την εφαρμογή της.2. Τα συμβαλλόμενα μέρη διενεργούν διαβουλεύσεις και κατόπιν ενημερώνονται αμοιβαία σχετικά με:- κάθε λεπτομερή κανόνα που συνεπάγεται η εφαρμογή της παρούσας συμφωνίας,- την εξέλιξη των αντίστοιχων αρμοδιοτήτων τους που επηρεάζουν το πεδίο εφαρμογής της συμφωνίας.Άρθρο 22 Μεικτή επιτροπή τελωνειακής συνεργασίας 1. Συγκροτείται μεικτή επιτροπή τελωνειακής συνεργασίας αποτελούμενη από εκπροσώπους των τελωνειακών αρχών των συμβαλλομένων μερών. Η μεικτή επιτροπή τελωνειακής συνεργασίας συνεδριάζει σε τόπο και σύμφωνα με χρονοδιάγραμμα που καθορίζονται με αμοιβαία συμφωνία.2. Η μεικτή επιτροπή τελωνειακής συνεργασίας, μεταξύ άλλων:α) φροντίζει για την ορθή λειτουργία της παρούσας συμφωνίας 7β) εξετάζει όλα τα θέματα που προκύπτουν από την εφαρμογή της 7γ) λαμβάνει τα αναγκαία μέτρα για την τελωνειακή συνεργασία σύμφωνα με τους στόχους της παρούσας συμφωνίας 7δ) ανταλλάσσει απόψεις επί κάθε θέματος κοινού ενδιαφέροντος σχετικά με την τελωνειακή συνεργασία, συμπεριλαμβανομένων μελλοντικών μέτρων και των πόρων που προορίζονται γι' αυτά 7ε) συνιστά λύσεις που αποσκοπούν στην επίτευξη των στόχων της παρούσας συμφωνίας.3. Η μεικτή επιτροπή τελωνειακής συνεργασίας θεσπίζει τον εσωτερικό της κανονισμό.Άρθρο 23 Έναρξη ισχύος και διάρκεια 1. Η παρούσα συμφωνία αρχίζει να ισχύει την πρώτη ημέρα του μήνα που ακολουθεί την ημερομηνία κατά την οποία τα συμβαλλόμενα μέρη γνωστοποιούν αμοιβαία την ολοκλήρωση των διαδικασιών που απαιτούνται για το σκοπό αυτό.2. Κάθε συμβαλλόμενο μέρος δύναται να περατώσει την παρούσα συμφωνία οποτεδήποτε, με γνωστοποίηση μέσω της διπλωματικής οδού. Η περάτωση παράγει αποτελέσματα τρεις μήνες μετά την ημερομηνία γνωστοποίησης στο


text: άλλο συμβαλλόμενο μέρος. Ωστόσο, οι εκκρεμείς διαδικασίες κατά τη στιγμή της περάτωσης, ολοκληρώνονται σύμφωνα με τις διατάξεις της παρούσας συμφωνίας.Άρθρο 24 Αυθεντικά κείμενα Η παρούσα συμφωνία συντάσσεται σε δύο αντίτυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική και φινλανδική γλώσσα και όλα τα κείμενα είναι εξίσου αυθεντικά.En fe de lo cual, los plenipotenciarios abajo firmantes suscriben el presente Acuerdo.Til bekrζftelse heraf har undertegnede befuldmζgtigede underskrevet denne aftale.Zu Urkund dessen haben die unterzeichneten Bevollmδchtigten ihre Unterschrift unter dieses Abkommen gesetzt.Σε πίστωση των ανωτέρω, οι υπογράφοντες πληρεξούσιοι έθεσαν την υπογραφή τους κάτω από την παρούσα συμφωνία.In witness whereof, the undersigned Plenipotentiaries have signed this Agreement.En foi de quoi les plιnipotentiaires soussignιs ont signι le prιsent accord.In fede di che, i sottoscritti plenipotenziari hanno apposto le loro firme in calce al presente accordo.Ten blijke waarvan de ondergetekende gevolmachtigden hun handtekening onder deze overeenkomst hebben gesteld.Em fι do que, os plenipotenciαrios abaixo assinados apuseram as suas assinaturas no presente acordo.Tδmδn vakuudeksi allekirjoittaneet tδysivaltaiset edustajat ovat allekirjoittaneet tδmδn sopimuksen.Till bevis hδrpε har undertecknade befullmδktigade undertecknat detta avtal.Hecho en La Haya, el veintiocho de mayo de mil novecientos noventa y siete.Udfζrdiget i Haag, den otteogtyvende maj nitten hundrede og syvoghalvfems.Geschehen zu Den Haag am achtundzwanzigsten Mai neunzehnhundertsiebenundneunzig.Έγινε στη Χάγη, στις είκοσι οκτώ Μαΐου χίλια εννιακόσια ενενήντα επτά.Done at the Hague on the twenty-eighth day of May in the year one thousand nine hundred and ninety-seven.Fait ΰ La Haye, le vingt-huit mai mil neuf cent quatre-vingt-dix-sept.Fatto a l'Aia, addμ ventotto maggio millenovecentonovantasette.Gedaan te Den Haag, de achtentwintigste mei negentienhonderd zevenennegentig.Feito em Haia, em vinte e oito de Maio de mil novecentos e noventa e sete.Tehty Haagissa kahdentenakymmenentenδkahdeksantena pδivδnδ toukokuuta vuonna tuhatyhdeksδnsataayhdeksδnkymmentδseitsemδn.Som skedde i Haag den tjugoεttonde maj nittonhundranittiosju.Por la Comunidad EuropeaFor Det Europζiske FζllesskabFόr die Europδische GemeinschaftΓια την Ευρωπαϊκή ΚοινότηταFor the European CommunityPour la Communautι europιennePer la Comunitΰ europeaVoor de Europese GemeenschapPela Comunidade EuropeiaEuroopan yhteisφn puolestaPε Europeiska gemenskapens vδgnar>ΑΝΑΦΟΡΑ ΣΕ ΦΗΛΜ>Por los Estados Unidos de AmιricaFor Amerikas Forenede StaterFόr die Vereinigten Staaten von AmerikaΓια τις Ηνωμένες Πολιτείες της ΑμερικήςFor the United States of AmericaPour les Ιtats-Unis d'AmιriquePer gli Stati Uniti d'AmericaVoor de Verenigde Staten van AmerikaPelos Estados Unidos da AmιricaAmerikan yhdysvaltojen puolestaPε Amerikas fφrenta staternas vδgnar>ΑΝΑΦΟΡΑ ΣΕ ΦΗΛΜ>


text:
 30.1.2020
 EL
 Επίσημη Εφημερίδα της Ευρωπαϊκής Ένωσης
 L 26/9
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
 αριθ. 39/2018
 της 23ης Μαρτίου 2018
 για την τροποποίηση του παραρτήματος I (Κτηνιατρικά και φυτοϋγειονομικά θέματα) και του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2020/56]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) 2017/2460 της Επιτροπής, της 30ής Οκτωβρίου 2017, για την τροποποίηση του παραρτήματος VII του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων, όσον αφορά τον κατάλογο των εργαστηρίων αναφοράς της Ένωσης (1) πρέπει να ενσωματωθεί στη συμφωνία για τον ΕΟΧ.
 (2)
 Ο κανονισμός (ΕΚ) αριθ. 180/2008 της Επιτροπής, της 28ης Φεβρουαρίου 2008 (2), ο οποίος ενσωματώθηκε στη συμφωνία για τον ΕΟΧ με την απόφαση της Μεικτής Επιτροπής του ΕΟΧ αριθ. 115/2010 της 10ης Νοεμβρίου 2010 (3), θα πρέπει επίσης να προστεθεί ως τροποποιητική πράξη στον κανονισμό (ΕΚ) αριθ. 882/2004 στο κεφάλαιο II του παραρτήματος Ι και στο κεφάλαιο XII του παραρτήματος ΙΙ.
 (3)
 Ο κανονισμός (ΕΚ) αριθ. 737/2008 της Επιτροπής, της 28ης Ιουλίου 2008 (4), ο οποίος ενσωματώθηκε στη συμφωνία για τον ΕΟΧ με την απόφαση της Μεικτής Επιτροπής του ΕΟΧ αριθ. 18/2010 της 1ης Μαρτίου 2010 (5), θα πρέπει επίσης να προστεθεί ως τροποποιητική πράξη στον κανονισμό (ΕΚ) αριθ. 882/2004 στο κεφάλαιο II του παραρτήματος Ι και στο κεφάλαιο XII του παραρτήματος ΙΙ.
 (4)
 Η παρούσα απόφαση αφορά νομοθεσία σχετικά με κτηνιατρικά θέματα, ζωοτροφές και τρόφιμα. Η εν λόγω νομοθεσία δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις προσαρμογές κατά τομείς του παραρτήματος I και στην εισαγωγή του κεφαλαίου ΧΙΙ του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (5)
 Συνεπώς, τα παραρτήματα I και II της συμφωνίας για τον ΕΟΧ θα πρέπει να τροποποιηθούν αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το παράρτημα I της συμφωνίας για τον ΕΟΧ τροποποιείται ως εξής:
 1.
 Στο σημείο 11 [κανονισμός (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου], στο μέρος 1.1 του κεφαλαίου Ι, προστίθεται η ακόλουθη περίπτωση:
 «—
 32017 R 2460: Κανονισμός (ΕΕ) 2017/2460 της Επιτροπής της 30ής Οκτωβρίου 2017 (ΕΕ L 348 της 29.12.2017, σ. 34).»
 2.
 Στο σημείο 31ι [κανονισμός (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου] του κεφαλαίου ΙΙ, προστίθενται οι ακόλουθες περιπτώσεις:
 «—
 32008 R 0180: Κανονισμός (ΕΚ) αριθ. 180/2008 της Επιτροπής της 28ης Φεβρουαρίου 2008 (ΕΕ L 56 της 29.2.2008, σ. 4),
 —
 32008 R 0737: Κανονισμός (ΕΚ) αριθ. 737/2008 της Επιτροπής της 28ης Ιουλίου 2008 (ΕΕ L 201 της 30.7.2008, σ. 29),
 —
 32017 R 2460: Κανονισμός (ΕΕ) 2017/2460 της


text:
Επιτροπής της 30ής Οκτωβρίου 2017 (ΕΕ L 348 της 29.12.2017, σ. 34).»
 Άρθρο 2
 Στο σημείο 54πζ [κανονισμός (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου] του κεφαλαίου XII του παραρτήματος II της συμφωνίας για τον ΕΟΧ προστίθεται η ακόλουθη περίπτωση:
 «—
 32008 R 0180: Κανονισμός (ΕΚ) αριθ. 180/2008 της Επιτροπής της 28ης Φεβρουαρίου 2008 (ΕΕ L 56 της 29.2.2008, σ. 4),
 —
 32008 R 0737: Κανονισμός (ΕΚ) αριθ. 737/2008 της Επιτροπής της 28ης Ιουλίου 2008 (ΕΕ L 201 της 30.7.2008, σ. 29),
 —
 32017 R 2460: Κανονισμός (ΕΕ) 2017/2460 της Επιτροπής της 30ής Οκτωβρίου 2017 (ΕΕ L 348 της 29.12.2017, σ. 34).»
 Άρθρο 3
 Τα κείμενα του κανονισμού (ΕΕ) 2017/2460 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 4
 Η παρούσα απόφαση αρχίζει να ισχύει στις 24 Μαρτίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 5
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 23 Μαρτίου 2018.
 Για τη Μεικτή Επιτροπή του ΕΟΧ
 O Πρόεδρος
 Claude MAERTEN
 (1) ΕΕ L 348 της 29.12.2017, σ. 34.
 (2) ΕΕ L 56 της 29.2.2008, σ. 4.
 (3) ΕΕ L 58 της 3.3.2011, σ. 69.
 (4) ΕΕ L 201 της 30.7.2008, σ. 29.
 (5) ΕΕ L 143 της 10.6.2010, σ. 4.
 (*1) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21991D1112(04)
 91/574/ΕΟΚ:Απόφαση αριθ. 2/91 της Μεικτής Επιτροπής ΕΟΚ- Σουηδίας της 4ης Σεπτεμβρίου 1991 σχετικά με τη συμπλήρωση και την τροποποίηση, στο πλαίσιο της κοινής δήλωσης όσον αφορά την επανεξέταση των τροποποιήσεων των κανόνων καταγωγής λόγω της εισαγωγής του εναρμονισμένου συστήματος, του παραρτήματος ΙΙΙ του πρωτοκόλλου αριθ. 3 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας
 Επίσημη Εφημερίδα αριθ. L 311 της 12/11/1991 σ. 0006 - 0007
 ΑΠΟΦΑΣΗ αριθ. 2/91 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΣΟΥΗΔΙΑΣ της 4 Σεπτεμβρίου 1991 σχετικά με τη συμπλήρωση και την τροποποίηση, στο πλαίσιο της κοινής δήλωσης όσον αφορά την επανεξέταση των τροποποιήσεων των κανόνων καταγωγής λόγω της εισαγωγής του εναρμονισμένου συστήματος, του παραρτήματος ΙΙΙ του πρωτοκόλλου αριθ. 3 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας (91/574/ΕΟΚ)Η ΜΕΙΚΤΗ ΕΠΙΤΡΟΠΗ, Έχοντας υπόψη: τη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Σουηδίας, που υπογράφηκε στις Βρυξέλλες στις 22 Ιουλίου 1972, το πρωτόκολλο αριθ. 3 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας, εφεξής καλούμενο «πρωτόκολλο αριθ. 3», και ιδίως το άρθρο 28, Εκτιμώντας: ότι η κοινή δήλωση που επισυνάπτεται στην απόφαση αριθ. 1/88 της Μεικτής Επιτροπής ΕΟΚ-Σουηδίας προβλέπει την επανεξέταση των μεταβολών των κανόνων καταγωγής λόγω εισαγωγής του εναρμονισμένου συστήματος, εφόσον οι εν λόγω μεταβολές έχουν σαν αποτέλεσμα κατάσταση που είναι δυσμενής για τα συμφέροντα των θιγομένων τομέων 7 ότι προβλέπει, επίσης, να αποκατασταθεί η ουσία του σχετικού κανόνα καταγωγής όπως ήταν πριν από την απόφαση αριθ. 1/88 7 ότι οι κανόνες καταγωγής ισχύουν για πλάκες και επίπεδες επιφάνειες, φωτογραφικές, ευαισθητοποιημένες που δεν έχουν εκτεθεί στο φως (παρθένες), από άλλες ύλες εκτός από χαρτί, χαρτόνι ή υφαντικά, και επίπεδες φωτογραφικές επιφάνειες στιγμιαίας εμφάνισης και εκτύπωσης, ευαισθητοποιημένες, που δεν έχουν εκτεθεί στο φως (παρθένες), έστω και σε γεμιστήρες της κλάσης ΕΣ 37.01, όπως θεσπίζεται από την απόφαση αριθ. 1/88 της Μεικτής Επιτροπής ΕΟΚ-Σουηδίας, πρέπει να τροποποιηθούν προκειμένου να αποκατασταθει το ουσιαστικό περιεχόμενό τους όπως ήταν πριν από την εισαγωγή του εναρμονισμένου συστήματος, ΑΠΟΦΑΣΙΖΕΙ: Άρθρο 1 Η κλάση και οι σχετικοί κανόνες που αναφέρονται στον πίνακα που προσαρτάται στην παρούσα απόφαση αντικαθιστούν την κλάση και τους αντίστοιχους κανόνες του πίνακα που αναφέρεται στο παράρτημα ΙΙΙ του πρωτοκόλλου αριθ. 3 της συμφωνίας ΕΟΚ-Σουηδίας. Άρθρο 2 Η παρούσα απόφαση εφαρμόζεται από την 1η Ιανουαρίου 1988. Βρυξέλλες, 4 Σεπτεμβρίου 1991. Για τη Μεικτή Επιτροπή Ο Πρόεδρος S. BRATTSTRΦM ΠΑΡΑΡΤΗΜΑ >ΘΕΣΗ ΠΗΝΑΚΑ>


text:
 28.5.2009
 EL
 Επίσημη Εφημερίδα της Ευρωπαϊκής Ένωσης
 L 130/36
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 40/2009
 της 17ης Μαρτίου 2009
 για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη:
 τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως τα άρθρα 86 και 98,
 Εκτιμώντας τα ακόλουθα:
 (1)
 Το πρωτόκολλο 31 της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 19/2008 της 1ης Φεβρουαρίου 2008 (1).
 (2)
 Κρίνεται σκόπιμο να επεκταθεί η συνεργασία των συμβαλλομένων μερών της συμφωνίας για να συμπεριληφθεί η σύσταση 2008/C 111/01 του Ευρωπαϊκού Κοινοβουλίου και του Συμβουλίου της 23ης Απριλίου 2008 σχετικά με τη θέσπιση του ευρωπαϊκού πλαισίου επαγγελματικών προσόντων για τη διά βίου μάθηση (2),
 ΑΠΟΦΑΣΙΖΕΙ:
 Άρθρο 1
 Μετά την παράγραφο 7 του άρθρου 4 του πρωτοκόλλου 31 της συμφωνίας παρεμβάλλεται το ακόλουθο κείμενο:
 «8.
 Τα συμβαλλόμενα μέρη θα επιδιώξουν την ενίσχυση της συνεργασίας στο πλαίσιο των ακόλουθων κοινοτικών πράξεων:
 —
 32008 H 0506(01): Σύσταση 2008/C 111/01 του Ευρωπαϊκού Κοινοβουλίου και του Συμβουλίου, της 23ης Απριλίου 2008, σχετικά με τη θέσπιση του ευρωπαϊκού πλαισίου επαγγελματικών προσόντων για τη διά βίου μάθηση (ΕΕ C 111 της 6.5.2008, σ. 1).»
 Άρθρο 2
 Η παρούσα απόφαση αρχίζει να ισχύει την επομένη της κοινοποίησής της στη Μεικτή Επιτροπή του ΕΟΧ, δυνάμει του άρθρου 103 παράγραφος 1 της συμφωνίας (3).
 Άρθρο 3
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 17 Μαρτίου 2009.
 Για τη Μεικτή Επιτροπή του ΕΟΧ
 Ο Πρόεδρος
 Alan SEATTER
 (1) ΕΕ L 154 της 12.6.2008, σ. 38.
 (2) ΕΕ C 111 της 6.5.2008, σ. 1.
 (3) Δεν έχουν αναφερθεί συνταγματικές απαιτήσεις.


text:
 Σημαντική ανακοίνωση νομικού περιεχομένου
 |
 22013A0112(01)
 Συμφωνία μεταξύ της Ευρωπαϊκής Ένωσης και της Δημοκρατίας της Μολδαβίας σχετικά με τη θέσπιση πλαισίου για τη συμμετοχή της Δημοκρατίας της Μολδαβίας στις επιχειρήσεις διαχείρισης κρίσεων της Ευρωπαϊκής Ένωσης
 Επίσημη Εφημερίδα αριθ. L 008 της 12/01/2013 σ. 0002 - 0007
 ΜΕΤΑΦΡΑΣΗΣυμφωνίαμεταξύ της Ευρωπαϊκής Ένωσης και της Δημοκρατίας της Μολδαβίας σχετικά με τη θέσπιση πλαισίου για τη συμμετοχή της Δημοκρατίας της Μολδαβίας στις επιχειρήσεις διαχείρισης κρίσεων της Ευρωπαϊκής ΈνωσηςΗ ΕΥΡΩΠΑΪΚΗ ΕΝΩΣΗ (ΕΕ)αφενός, καιΗ ΔΗΜΟΚΡΑΤΙΑ ΤΗΣ ΜΟΛΔΑΒΙΑΣαφετέρου,καλούμενα εφεξής τα "μέρη",Εκτιμώντας τα ακόλουθα:(1) Η Ευρωπαϊκή Ένωση δύναται να αποφασίζει την ανάληψη δράσης στον τομέα της διαχείρισης κρίσεων, συμπεριλαμβανομένων ειρηνευτικών επιχειρήσεων ή δράσεων ανθρωπιστικού χαρακτήρα.(2) Η Ευρωπαϊκή Ένωση θα αποφασίζει εάν τρίτα κράτη θα κληθούν να συμμετάσχουν σε επιχείρηση διαχείρισης κρίσεων της ΕΕ. Η Δημοκρατία της Μολδαβίας μπορεί να αποδεχθεί την πρόσκληση της Ευρωπαϊκής Ένωσης και να προσφέρει τη συμβολή της. Στην περίπτωση αυτή, η Ευρωπαϊκή Ένωση θα αποφασίσει για την αποδοχή αυτής της προτεινόμενης συμβολής.(3) Οι όροι για τη συμμετοχή της Δημοκρατία της Μολδαβίας σε επιχειρήσεις διαχείρισης κρίσεων της ΕΕ θα πρέπει να καθορίζονται με συμφωνία που θα θεσπίζει πλαίσιο για ενδεχόμενη μελλοντική συμμετοχή της σε τέτοιου είδους επιχειρήσεις, και όχι να καθορίζονται κατά περίπτωση για την εκάστοτε επιχείρηση.(4) Η συμφωνία αυτή δεν θα πρέπει να θίγει την αυτονομία λήψης αποφάσεων της Ευρωπαϊκής Ένωσης, ούτε τη δυνατότητα της Δημοκρατίας της Μολδαβίας να αποφασίζει κατά περίπτωση για τη συμμετοχή της σε επιχειρήσεις διαχείρισης κρίσεων της ΕΕ, σύμφωνα με την έννομη τάξη της.(5) Η συμφωνία αυτή θα πρέπει να αφορά μόνο μελλοντικές επιχειρήσεις διαχείρισης κρίσεων της ΕΕ και δεν θα πρέπει να θίγει οποιεσδήποτε ισχύουσες συμφωνίες με τις οποίες ρυθμίζεται η συμμετοχή της Δημοκρατίας της Μολδαβίας σε επιχειρήσεις διαχείρισης κρίσεων της ΕΕ που έχουν ήδη αναπτυχθεί.ΣΥΜΦΩΝΗΣΑΝ ΤΑ ΑΚΟΛΟΥΘΑ:ΤΜΗΜΑ IΓΕΝΙΚΕΣ ΔΙΑΤΑΞΕΙΣΆρθρο 1Αποφάσεις περί της συμμετοχής1. Κατόπιν της αποφάσεως της Ευρωπαϊκής Ένωσης να καλέσει τη Δημοκρατία της Μολδαβίας να συμμετάσχει σε επιχείρηση διαχείρισης κρίσεων της ΕΕ και εφόσον η Δημοκρατία της Μολδαβίας έχει αποφασίσει να συμμετάσχει, το εν λόγω κράτος παρέχει πληροφορίες στην Ευρωπαϊκή Ένωση σχετικά με την προτεινόμενη συμβολή του.2. Η αξιολόγηση της προτεινόμενης συμβολής από την Ευρωπαϊκή Ένωση διενεργείται κατόπιν διαβούλευσης με τη Δημοκρατία της Μολδαβίας.3. Η Ευρωπαϊκή Ένωση παρέχει το συντομότερο δυνατόν στη Δημοκρατία της Μολδαβίας μια πρώτη εκτίμηση της πιθανής συμβολής της στις κοινές δαπάνες της επιχείρησης, με σκοπό να βοηθήσει τη Δημοκρατία της Μολδαβίας στη διαμόρφωση της προσφοράς της.4. Η Ευρωπαϊκή Ένωση γνωστοποιεί με επιστολή στη Δημοκρατία της Μολδαβίας το αποτέλεσμα της εν λόγω αξιολόγησης, προκειμένου να εξασφαλισθεί η συμμετοχή της σύμφωνα με τις διατάξεις της παρούσας συμφωνίας.Άρθρο 2Πλαίσιο1. Η Δημοκρατία της Μολδαβίας συντάσσεται με την απόφαση του Συμβουλίου με την οποία το Συμβούλιο της Ευρωπαϊκής Ένωσης αποφασίζει ότι η ΕΕ θα διεξαγάγει την επιχείρηση διαχείρισης κρίσεων, καθώς και με οποιαδήποτε άλλη απόφαση με την οποία το Συμβούλιο της Ευρωπαϊκής Ένωσης αποφασίζει την παράταση της επιχείρησης διαχείρισης κρίσεων της ΕΕ, σύμφωνα με τις διατάξεις της παρούσας συμφωνίας και τυχόν αναγκαίες εκτελεστικές ρυθμίσεις.2. Η συμβολή της Δημοκρατίας της Μολδαβίας σε επιχείρηση διαχείρισης κρίσεων της ΕΕ δεν


text: θίγει την αυτονομία λήψης αποφάσεων της ΕΕ.Άρθρο 3Καθεστώς του προσωπικού και των δυνάμεων1. Το καθεστώς του προσωπικού που είναι αποσπασμένο σε μη στρατιωτική επιχείρηση διαχείρισης κρίσεων της ΕΕ και/ή των δυνάμεων με τις οποίες η Δημοκρατία της Μολδαβίας συμβάλλει σε στρατιωτική επιχείρηση διαχείρισης κρίσεων της ΕΕ διέπεται από τη συμφωνία για το καθεστώς των δυνάμεων/της αποστολής, εφόσον συνήφθη, μεταξύ της ΕΕ και του κράτους ή των κρατών όπου διεξάγεται η επιχείρηση.2. Το καθεστώς του προσωπικού που τοποθετείται ως συμβολή σε αρχηγεία ή μονάδες διοικήσεως που ευρίσκονται εκτός του κράτους ή των κρατών όπου πραγματοποιείται η επιχείρηση διαχείρισης κρίσεων της ΕΕ διέπεται από διακανονισμούς μεταξύ των εν λόγω αρχηγείων και μονάδων διοικήσεως και των αρμόδιων αρχών της Δημοκρατίας της Μολδαβίας.3. Με την επιφύλαξη της συμφωνίας για το καθεστώς των δυνάμεων/της αποστολής που αναφέρεται στην παράγραφο 1, η Δημοκρατία της Μολδαβίας ασκεί τη δικαιοδοσία της επί του προσωπικού της που συμμετέχει στην επιχείρηση διαχείρισης κρίσεων της ΕΕ. Αν δυνάμεις της Δημοκρατίας της Μολδαβίας επιχειρούν επί σκάφους ή αεροσκάφους κράτους μέλους της ΕΕ, το κράτος αυτό ασκεί δικαιοδοσία σύμφωνα με την εσωτερική του νομοθεσία και διαδικασίες.4. Η Δημοκρατία της Μολδαβίας έχει την ευθύνη να αντιμετωπίζει τυχόν αξιώσεις συνδεόμενες με τη συμμετοχή σε επιχείρηση διαχείρισης κρίσεων της ΕΕ που εγείρονται από μέλος του προσωπικού της ή αφορούν μέλος του προσωπικού της και έχει την ευθύνη να κινεί οιαδήποτε διαδικασία, ιδίως δικαστική ή πειθαρχική, κατά μέλους του προσωπικού της σύμφωνα με τους νόμους και τους κανονισμούς της.5. Τα μέρη συμφωνούν να παραιτούνται αμοιβαίως από κάθε άλλη αξίωση, πέραν των συμβατικών αξιώσεων, για ζημία, απώλεια ή καταστροφή μέσων που ανήκουν ή χρησιμοποιούνται από το έτερο μέρος, ή για τραυματισμό ή θάνατο μέλους του προσωπικού οιουδήποτε των μερών, που προκύπτει από την εκτέλεση των επίσημων καθηκόντων του σε σχέση με δραστηριότητες που διεξάγονται δυνάμει της παρούσας συμφωνίας, εξαιρουμένων των περιπτώσεων βαρείας αμέλειας ή δόλου.6. Η Δημοκρατία της Μολδαβίας αναλαμβάνει την υποχρέωση να προβεί σε δήλωση παραίτησης από αξιώσεις έναντι οιουδήποτε κράτους το οποίο συμμετέχει σε επιχείρηση διαχείρισης κρίσεων της ΕΕ, στην οποία συμμετέχει η Δημοκρατία της Μολδαβίας, και να προβεί στην ενέργεια αυτή κατά την υπογραφή της παρούσας συμφωνίας.7. Η Ευρωπαϊκή Ένωση αναλαμβάνει την υποχρέωση να διασφαλίσει ότι τα κράτη μέλη της Ευρωπαϊκής Ένωσης θα προβούν σε δήλωση παραίτησης από αξιώσεις έναντι της Δημοκρατίας της Μολδαβίας για οιαδήποτε μελλοντική συμμετοχή της Δημοκρατίας της Μολδαβίας σε επιχείρηση διαχείρισης κρίσεων της ΕΕ και ότι θα προβούν στην ενέργεια αυτή κατά την υπογραφή της παρούσας συμφωνίας.Άρθρο 4Διαβαθμισμένες πληροφορίες1. Η Δημοκρατία της Μολδαβίας λαμβάνει τα κατάλληλα μέτρα προκειμένου να διασφαλίσει ότι οι διαβαθμισμένες πληροφορίες της ΕΕ προστατεύονται σύμφωνα με τους κανονισμούς ασφαλείας του Συμβουλίου της Ευρωπαϊκής Ένωσης που περιλαμβάνονται στην απόφαση 2011/292/ΕΕ του Συμβουλίου, της 31ης Μαρτίου 2011, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ [1] και σύμφωνα με τις περαιτέρω οδηγίες που εκδίδονται από τις αρμόδιες αρχές, στις οποίες περιλαμβάνονται ο Διοικητής Επιχειρήσεων της ΕΕ σχετικά με στρατιωτική επιχείρηση διαχείρισης κρίσεων της ΕΕ ή ο Αρχηγός αποστολής της ΕΕ σχετικά με μη στρατιωτική επιχείρηση


text: διαχείρισης κρίσεων της ΕΕ.2. Σε περίπτωση που η ΕΕ και η Δημοκρατία της Μολδαβίας συνάψουν συμφωνία σχετικά με τις διαδικασίες ασφαλείας για την ανταλλαγή διαβαθμισμένων πληροφοριών, οι διατάξεις της συμφωνίας αυτής εφαρμόζονται στο πλαίσιο επιχείρησης διαχείρισης κρίσεων της ΕΕ.ΤΜΗΜΑ IIΔΙΑΤΑΞΕΙΣ ΓΙΑ ΣΥΜΜΕΤΟΧΗ ΣΕ ΜΗ ΣΤΡΑΤΙΩΤΙΚΕΣ ΕΠΙΧΕΙΡΗΣΕΙΣ ΔΙΑΧΕΙΡΙΣΗΣ ΚΡΙΣΕΩΝΆρθρο 5Προσωπικό αποσπασμένο σε μη στρατιωτική επιχείρηση διαχείρισης κρίσεων της ΕΕ1. Η Δημοκρατία της Μολδαβίας:α) εξασφαλίζει ότι το προσωπικό της που είναι αποσπασμένο στη μη στρατιωτική επιχείρηση διαχείρισης κρίσεων της ΕΕ εκτελεί την αποστολή του σύμφωνα με:- την απόφαση του Συμβουλίου και τις μετέπειτα τροποποιήσεις όπως αναφέρονται στο άρθρο 2 παράγραφος 1,- το σχέδιο επιχείρησης,- τα μέτρα εφαρμογής,β) ενημερώνει, εν ευθέτω χρόνω, τον Αρχηγό αποστολής της μη στρατιωτικής επιχείρησης διαχείρισης κρίσεων της ΕΕ (εφεξής "Αρχηγός αποστολής") και τον Ύπατο Εκπρόσωπο της Ένωσης για θέματα εξωτερικής πολιτικής και πολιτικής ασφάλειας ("YE") σχετικά με οιαδήποτε αλλαγή στη συμβολή της στη μη στρατιωτική επιχείρηση διαχείρισης κρίσεων της ΕΕ.2. Το προσωπικό που είναι αποσπασμένο στη μη στρατιωτική επιχείρηση διαχείρισης κρίσεων της ΕΕ υποβάλλεται σε ιατρικές εξετάσεις και εμβολιασμό και λαμβάνει ιατρική βεβαίωση ότι είναι ικανό να εκτελέσει τα καθήκοντά του από αρμόδια αρχή της Δημοκρατίας της Μολδαβίας. Το προσωπικό που αποσπάται στη μη στρατιωτική επιχείρηση διαχείρισης κρίσεων της ΕΕ προσκομίζει αντίγραφο της βεβαίωσης αυτής.Άρθρο 6Δομή διοίκησης1. Το προσωπικό που αποσπάται από τη Δημοκρατία της Μολδαβίας εκτελεί τα καθήκοντά του και συμπεριφέρεται με αποκλειστικό γνώμονα τα συμφέροντα της μη στρατιωτικής επιχείρησης διαχείρισης κρίσεων της ΕΕ.2. Όλο το προσωπικό τελεί πλήρως υπό τη διοίκηση των εθνικών του αρχών.3. Οι εθνικές αρχές μεταβιβάζουν τον επιχειρησιακό έλεγχο στον Διοικητή Μη Στρατιωτικών Επιχειρήσεων της Ευρωπαϊκής Ένωσης.4. Ο Διοικητής Μη Στρατιωτικών Επιχειρήσεων είναι υπεύθυνος για τη μη στρατιωτική επιχείρηση διαχείρισης κρίσεων της ΕΕ και ασκεί τη διοίκηση και τον έλεγχό της σε στρατηγικό επίπεδο.5. Ο Αρχηγός αποστολής είναι υπεύθυνος για τη μη στρατιωτική επιχείρηση διαχείρισης κρίσεων της ΕΕ, ασκεί τη διοίκηση και τον έλεγχό της στο θέατρο των επιχειρήσεων και αναλαμβάνει την καθημερινή διαχείρισή της.6. Η Δημοκρατία της Μολδαβίας έχει τα ίδια δικαιώματα και υποχρεώσεις με τα συμμετέχοντα κράτη μέλη της Ευρωπαϊκής Ένωσης όσον αφορά την καθημερινή διαχείριση της επιχείρησης, σύμφωνα με τις νομικές πράξεις που αναφέρονται στο άρθρο 2 παράγραφος 1.7. Ο Αρχηγός αποστολής είναι υπεύθυνος για τον πειθαρχικό έλεγχο του προσωπικού της μη στρατιωτικής επιχείρησης διαχείρισης κρίσεων της ΕΕ. Οσάκις ενδείκνυται, λαμβάνονται πειθαρχικά μέτρα από την αρμόδια εθνική αρχή.8. Η Δημοκρατία της Μολδαβίας ορίζει σύνδεσμο εθνικού σώματος ("NPC"), ο οποίος εκπροσωπεί το εθνικό της σώμα στην επιχείρηση. Ο NPC δίδει αναφορά για εθνικά θέματα στον Αρχηγό αποστολής και είναι υπεύθυνος για τη σε καθημερινή βάση πειθαρχία του σώματος.9. Η απόφαση για τον τερματισμό της επιχείρησης λαμβάνεται από την Ευρωπαϊκή Ένωση κατόπιν διαβούλευσης με τη Δημοκρατία της Μολδαβίας, εφόσον η Δημοκρατία της Μολδαβίας εξακολουθεί να συμβάλλει στη μη στρατιωτική επιχείρηση διαχείρισης κρίσεων της ΕΕ κατά την ημερομηνία τερματισμού της επιχείρησης.Άρθρο 7Χρηματοοικονομικές πτυχές1. Υπό την επιφύλαξη του άρθρου 8, η Δημοκρατία της Μολδαβίας αναλαμβάνει όλες τις δαπάνες που συνδέονται με τη συμμετοχή της στην επιχείρηση, εκτός των λειτουργικών δαπανών, όπως ορίζονται στον προϋπολογισμό


text: λειτουργίας της επιχείρησης.2. Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το ή τα κράτη στα οποία διεξάγεται η επιχείρηση, η Δημοκρατία της Μολδαβίας, εφόσον αποδειχθεί η ευθύνη της, καταβάλλει αποζημίωση υπό τους όρους που προβλέπονται στην εφαρμοστέα συμφωνία για το καθεστώς της αποστολής, κατά τα αναφερόμενα στο άρθρο 3 παράγραφος 1.Άρθρο 8Συνεισφορά στον προϋπολογισμό λειτουργίας1. Η Δημοκρατία της Μολδαβίας συνεισφέρει στη χρηματοδότηση του προϋπολογισμού λειτουργίας της μη στρατιωτικής επιχείρησης διαχείρισης κρίσεων της ΕΕ.2. Αυτή η συνεισφορά στον προϋπολογισμό λειτουργίας υπολογίζεται βάσει εκατέρου των ακόλουθων τύπων, όποιος είναι εκείνος ο οποίος παράγει το χαμηλότερο ποσό:α) το μερίδιο του ποσού αναφοράς που είναι ανάλογο με τον λόγο του ΑΕΕ της Δημοκρατίας της Μολδαβίας προς το σύνολο των ΑΕΕ όλων των κρατών που συνεισφέρουν στον προϋπολογισμό λειτουργίας της επιχείρησης ήβ) το μερίδιο του ποσού αναφοράς για τον προϋπολογισμό λειτουργίας που είναι ανάλογο με τον λόγο του αριθμού των μελών του προσωπικού από τη Δημοκρατία της Μολδαβίας που συμμετέχουν στην επιχείρηση προς τον συνολικό αριθμό των μελών του προσωπικού όλων των κρατών που συμμετέχουν στην επιχείρηση.3. Κατά παρέκκλιση από τις παραγράφους 1 και 2, η Δημοκρατία της Μολδαβίας δεν συνεισφέρει καθόλου στη χρηματοδότηση των ημερήσιων αποζημιώσεων που καταβάλλονται στο προσωπικό των κρατών μελών της Ευρωπαϊκής Ένωσης.4. Κατά παρέκκλιση από την παράγραφο 1, η Ευρωπαϊκή Ένωση απαλλάσσει, καταρχήν, τη Δημοκρατία της Μολδαβίας από χρηματοδοτικές συνεισφορές σε συγκεκριμένη μη στρατιωτική επιχείρηση διαχείρισης κρίσεων της ΕΕ, όταν:α) η Ευρωπαϊκή Ένωση αποφασίζει ότι η συμβολή της Δημοκρατίας της Μολδαβίας είναι σημαντική και έχει θεμελιώδη σημασία για τη συγκεκριμένη επιχείρηση ήβ) η Δημοκρατία της Μολδαβίας έχει κατά κεφαλήν ΑΕΕ που δεν υπερβαίνει το ΑΕΕ κανενός κράτους μέλους της Ευρωπαϊκής Ένωσης.5. Για την καταβολή της συνεισφοράς της Δημοκρατίας της Μολδαβίας στον προϋπολογισμό λειτουργίας της μη στρατιωτικής επιχείρησης διαχείρισης κρίσεων της ΕΕ υπογράφεται συμφωνία μεταξύ του Αρχηγού αποστολής και των αρμόδιων διοικητικών αρχών της Δημοκρατίας της Μολδαβίας. Ο εν λόγω διακανονισμός περιλαμβάνει, μεταξύ άλλων, τις ακόλουθες διατάξεις:α) το σχετικό ποσό,β) τους όρους καταβολής της χρηματοδοτικής συνεισφοράς,γ) τη διαδικασία ελέγχου των λογαριασμών.ΤΜΗΜΑ IIIΔΙΑΤΑΞΕΙΣ ΓΙΑ ΣΥΜΜΕΤΟΧΗ ΣΕ ΣΤΡΑΤΙΩΤΙΚΕΣ ΕΠΙΧΕΙΡΗΣΕΙΣ ΔΙΑΧΕΙΡΙΣΗΣ ΚΡΙΣΕΩΝΆρθρο 9Συμμετοχή στις στρατιωτικές επιχειρήσεις διαχείρισης κρίσεων της ΕΕ1. Η Δημοκρατία της Μολδαβίας εξασφαλίζει ότι οι δυνάμεις και το προσωπικό τους που συμμετέχουν στη στρατιωτική επιχείρηση διαχείρισης κρίσεων της ΕΕ εκτελούν την αποστολή τους σύμφωνα με:α) την απόφαση του Συμβουλίου και τις μετέπειτα τροποποιήσεις, όπως αναφέρεται στο άρθρο 2 παράγραφος 1,β) το σχέδιο επιχείρησης,γ) τα μέτρα εφαρμογής.2. Το προσωπικό που αποσπάται από τη Δημοκρατία της Μολδαβίας εκτελεί τα καθήκοντά του και συμπεριφέρεται με αποκλειστικό γνώμονα τα συμφέροντα της στρατιωτικής επιχείρησης διαχείρισης κρίσεων της ΕΕ.3. Η Δημοκρατία της Μολδαβίας ενημερώνει, εν ευθέτω χρόνω, τον Αρχηγό Επιχειρήσεων της ΕΕ για κάθε αλλαγή όσον αφορά τη συμμετοχή της στην επιχείρηση.Άρθρο 10Δομή διοίκησης1. Όλες οι δυνάμεις και το προσωπικό που συμμετέχουν στη στρατιωτική επιχείρηση διαχείρισης κρίσεων της ΕΕ τελούν πλήρως υπό τη διοίκηση των εθνικών τους αρχών.2. Οι εθνικές αρχές μεταβιβάζουν την επιχειρησιακή και τακτική διοίκηση και/ή τον έλεγχο των δυνάμεων και του προσωπικού τους στον Διοικητή Επιχειρήσεων της ΕΕ, ο οποίος


text: δικαιούται να εκχωρεί την εξουσία του σε τρίτους.3. Η Δημοκρατία της Μολδαβίας έχει τα ίδια δικαιώματα και τις ίδιες υποχρεώσεις με τα συμμετέχοντα κράτη μέλη της Ευρωπαϊκής Ένωσης όσον αφορά την καθημερινή διαχείριση της επιχείρησης.4. Ο Διοικητής Επιχειρήσεων της ΕΕ δύναται ανά πάσα στιγμή, κατόπιν διαβουλεύσεων με τη Δημοκρατία της Μολδαβίας, να ζητήσει την απόσυρση της συμβολής της Δημοκρατίας της Μολδαβίας.5. Η Δημοκρατία της Μολδαβίας ορίζει Ανώτερο Στρατιωτικό Αντιπρόσωπο ("SMR") για να εκπροσωπεί το εθνικό της σώμα στη στρατιωτική επιχείρηση διαχείρισης κρίσεων της ΕΕ. Ο SMR διαβουλεύεται με τον Διοικητή Επιχειρήσεων της ΕΕ επί όλων των θεμάτων που αφορούν την επιχείρηση και είναι υπεύθυνος για τη σε καθημερινή βάση πειθαρχία της δύναμης της Δημοκρατίας της Μολδαβίας.Άρθρο 11Χρηματοοικονομικές πτυχές1. Με την επιφύλαξη του άρθρου 12 της παρούσας συμφωνίας, η Δημοκρατία της Μολδαβίας αναλαμβάνει όλες τις δαπάνες που συνδέονται με τη συμμετοχή της στην επιχείρηση, εκτός αυτών που καλύπτονται από κοινή χρηματοδότηση, κατά τα προβλεπόμενα στις νομικές πράξεις που αναφέρονται στο άρθρο 2 παράγραφος 1, καθώς και στην απόφαση 2011/871/ΚΕΠΠΑ του Συμβουλίου, της 19ης Δεκεμβρίου 2011, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (ΑΘΗΝΑ) [2].2. Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το ή τα κράτη στα οποία διεξάγεται η επιχείρηση, η Δημοκρατία της Μολδαβίας, εφόσον αποδειχθεί η ευθύνη της, καταβάλλει αποζημίωση υπό τους όρους που προβλέπονται στην εφαρμοστέα συμφωνία για το καθεστώς των δυνάμεων, κατά τα αναφερόμενα στο άρθρο 3 παράγραφος 1.Άρθρο 12Συνεισφορά στις κοινές δαπάνες1. Η Δημοκρατία της Μολδαβίας συνεισφέρει στη χρηματοδότηση των κοινών εξόδων της στρατιωτικής επιχείρησης διαχείρισης κρίσεων της ΕΕ.2. Αυτή η συνεισφορά στις κοινές δαπάνες υπολογίζεται βάσει εκατέρου των ακόλουθων δύο τύπων, όποιος είναι εκείνος ο οποίος παράγει το χαμηλότερο ποσό:α) το μερίδιο των κοινών δαπανών που αντιστοιχεί αναλογικά στον λόγο του ΑΕΕ της Δημοκρατίας της Μολδαβίας προς το σύνολο των ΑΕΕ όλων των κρατών που συνεισφέρουν στις κοινές δαπάνες της επιχείρησης ήβ) το μερίδιο των κοινών δαπανών που είναι ανάλογο με τον λόγο του αριθμού των μελών του προσωπικού από τη Δημοκρατία της Μολδαβίας που συμμετέχουν στην επιχείρηση προς τον συνολικό αριθμό των μελών του προσωπικού όλων των κρατών που συμμετέχουν στην επιχείρηση.Όταν χρησιμοποιείται ο τύπος του πρώτου εδαφίου σημείο β) και η Δημοκρατία της Μολδαβίας συμβάλλει με προσωπικό μόνο στα επιχειρησιακά στρατηγεία ή τα στρατηγεία δυνάμεων, χρησιμοποιείται ο λόγος του αριθμού των μελών του προσωπικού του προς τον συνολικό αριθμό των μελών του προσωπικού των αντίστοιχων στρατηγείων. Στις λοιπές περιπτώσεις χρησιμοποιείται ο λόγος του συνόλου των μελών του προσωπικού που εισφέρει η Δημοκρατία της Μολδαβίας προς τον συνολικό αριθμό των μελών του προσωπικού της επιχείρησης.3. Κατά παρέκκλιση από την παράγραφο 1, η Ευρωπαϊκή Ένωση απαλλάσσει, καταρχήν, τη Δημοκρατία της Μολδαβίας από χρηματοδοτικές συνεισφορές στις κοινές δαπάνες συγκεκριμένης στρατιωτικής επιχείρησης διαχείρισης κρίσεων της ΕΕ, όταν:α) η Ευρωπαϊκή Ένωση αποφασίζει ότι η συμβολή της Δημοκρατίας της Μολδαβίας είναι σημαντική σε μέσα και/ή σε δυνατότητες που έχουν θεμελιώδη σημασία για τη συγκεκριμένη επιχείρηση ήβ) η


text: Δημοκρατία της Μολδαβίας έχει κατά κεφαλήν ΑΕΕ που δεν υπερβαίνει το ΑΕΕ κανενός κράτους μέλους της Ευρωπαϊκής Ένωσης.4. Συνάπτεται ρύθμιση μεταξύ του Διευθυντή που προβλέπεται στην απόφαση 2011/871/ΚΕΠΠΑ του Συμβουλίου και των αρμόδιων διοικητικών αρχών της Δημοκρατίας της Μολδαβίας. Η εν λόγω συμφωνία περιλαμβάνει, μεταξύ άλλων, διατάξεις σχετικά με:α) το σχετικό ποσό,β) τους όρους καταβολής της χρηματοδοτικής συνεισφοράς,γ) τη διαδικασία ελέγχου των λογαριασμών.ΤΜΗΜΑ IVΤΕΛΙΚΕΣ ΔΙΑΤΑΞΕΙΣΆρθρο 13Ρυθμίσεις για την εφαρμογή της συμφωνίαςΜε την επιφύλαξη των διατάξεων του άρθρου 8 παράγραφος 5 και του άρθρου 12 παράγραφος 4, συνάπτεται, μεταξύ των αρμόδιων αρχών της ΕΕ και των αρμόδιων αρχών της Δημοκρατίας της Μολδαβίας, κάθε αναγκαία τεχνική και διοικητική ρύθμιση στο πλαίσιο της εφαρμογής της παρούσας συμφωνίας.Άρθρο 14Μη συμμόρφωσηΣε περίπτωση που ένα μέρος δεν εκπληρώσει τις υποχρεώσεις του που απορρέουν από την παρούσα συμφωνία, το έτερο μέρος έχει το δικαίωμα να καταγγείλει τη συμφωνία αυτή, με επίδοση γραπτής προειδοποίησης ενός μηνός.Άρθρο 15Ρύθμιση διαφορώνΔιαφορές που αφορούν την ερμηνεία ή την εφαρμογή της παρούσας συμφωνίας ρυθμίζονται διά της διπλωματικής οδού μεταξύ των μερών.Άρθρο 16Έναρξη ισχύος1. Η παρούσα συμφωνία αρχίζει να ισχύει την πρώτη ημέρα του πρώτου μήνα αφότου τα μέρη κοινοποιήσουν εκατέρωθεν την ολοκλήρωση των αναγκαίων εσωτερικών νομικών διαδικασιών για την έναρξη ισχύος της.2. Η παρούσα συμφωνία επανεξετάζεται τακτικά.3. Η παρούσα συμφωνία δύναται να τροποποιηθεί βάσει αμοιβαίας γραπτής συμφωνίας μεταξύ των μερών. Οι τροποποιήσεις αρχίζουν να ισχύουν σύμφωνα με τη διαδικασία που αναφέρεται στην παράγραφο 1.4. Η παρούσα συμφωνία δύναται να καταγγελθεί από οποιοδήποτε από τα μέρη με γραπτή προειδοποίηση καταγγελίας που αποστέλλεται στο έτερο μέρος. Η καταγγελία αυτή παράγει αποτελέσματα έξι μήνες από την παραλαβή της κοινοποίησης από το έτερο μέρος.Έγινε στις Βρυξέλλες, στις δεκατρείς Δεκεμβρίου δύο χιλιάδες δώδεκα, στην αγγλική γλώσσα, σε δύο αντίτυπα.Για την Ευρωπαϊκή ΈνωσηΓια τη Δημοκρατία της Μολδαβίας[1] ΕΕ L 141 της 27.5.2011, σ. 17.[2] ΕΕ L 343 της 23.12.2011, σ. 35.--------------------------------------------------ΚΕΙΜΕΝΟ ΓΙΑ ΤΙΣ ΔΗΛΩΣΕΙΣΚείμενο για τα κράτη μέλη της ΕΕ:"Τα κράτη μέλη της ΕΕ, κατά την εφαρμογή απόφασης του Συμβουλίου της ΕΕ για επιχείρηση διαχείρισης κρίσεων της ΕΕ στην οποία συμμετέχει η Δημοκρατία της Μολδαβίας, θα επιδιώκουν, στον βαθμό που το επιτρέπει η εσωτερική έννομη τάξη τους, να παραιτούνται κατά το δυνατόν από τυχόν αξιώσεις τους έναντι της Δημοκρατίας της Μολδαβίας για τραυματισμό ή θάνατο μελών του προσωπικού τους ή για ζημία ή απώλεια μέσων που τους ανήκουν και χρησιμοποιούνται από την επιχείρηση διαχείρισης κρίσεων της ΕΕ, εφόσον ο εν λόγω τραυματισμός, θάνατος, ζημία ή απώλεια:- προκλήθηκε από προσωπικό της Δημοκρατίας της Μολδαβίας κατά την εκτέλεση των καθηκόντων του σε σχέση με την επιχείρηση διαχείρισης κρίσεων της ΕΕ, εξαιρουμένων των περιπτώσεων βαρείας αμέλειας ή δόλου,- ή ήταν αποτέλεσμα της χρήσης μέσων που ανήκουν στη Δημοκρατία της Μολδαβίας, υπό τον όρο ότι τα εν λόγω μέσα χρησιμοποιήθηκαν σε σχέση με την επιχείρηση, και εξαιρουμένων των περιπτώσεων βαρείας αμέλειας ή δόλου από μέρους του προερχόμενου από τη Δημοκρατία της Μολδαβίας προσωπικού της επιχείρησης διαχείρισης κρίσεων της ΕΕ που χρησιμοποιούσε τα συγκεκριμένα μέσα".Κείμενο για τη Δημοκρατία της Μολδαβίας:"Η Δημοκρατία της Μολδαβίας, κατά την εφαρμογή απόφασης του Συμβουλίου της ΕΕ για επιχείρηση διαχείρισης


text: κρίσεων της ΕΕ, θα επιδιώκει, στον βαθμό που της επιτρέπει η εσωτερική έννομη τάξη της, να παραιτείται κατά το δυνατόν από τυχόν αξιώσεις κατά οιουδήποτε άλλου κράτους συμμετέχει στην επιχείρηση διαχείρισης κρίσεων της ΕΕ για τραυματισμό ή θάνατο μελών του προσωπικού της ή για ζημία ή απώλεια οποιωνδήποτε περιουσιακών στοιχείων τής ανήκουν και χρησιμοποιούνται από την επιχείρηση διαχείρισης κρίσεων της ΕΕ, εάν ο εν λόγω τραυματισμός, θάνατος, ζημία ή απώλεια:- προκλήθηκε από μέλη του προσωπικού κατά την εκτέλεση των καθηκόντων τους που συνδέονται με την επιχείρηση διαχείρισης κρίσεων της Ευρωπαϊκής Ένωσης, εξαιρουμένων των περιπτώσεων βαρείας αμέλειας ή δόλου,- ή προέκυψε από τη χρήση μέσων που ανήκουν σε κράτη που συμμετέχουν στην επιχείρηση διαχείρισης κρίσεων της ΕΕ, με την προϋπόθεση ότι τα μέσα αυτά χρησιμοποιήθηκαν για την επιχείρηση και εξαιρουμένων των περιπτώσεων βαρείας αμέλειας ή δόλου εκ μέρους μελών του προσωπικού της επιχείρησης διαχείρισης κρίσεων της ΕΕ, το οποίο χρησιμοποιούσε τα συγκεκριμένα μέσα."--------------------------------------------------


text:
 15.11.2007
 EL
 Επίσημη Εφημερίδα της Ευρωπαϊκής Ένωσης
 L 297/1
 ΑΠΌΦΑΣΗ αριθ. 2/2007 ΤΟΥ ΣΥΜΒΟΥΛΊΟΥ ΣΫΝΔΕΣΗΣ ΕΕ-ΑΛΓΕΡΊΑΣ
 της 16 Οκτωβρίου 2007
 για την τροποποίηση του πρωτοκόλλου αριθ. 6 της ευρωμεσογειακής συμφωνίας, για τον ορισμό της έννοιας «καταγόμενα προϊόντα» ή «προϊόντα καταγωγής» και για τις μεθόδους διοικητικής συνεργασίας
 (2007/713/ΕΚ)
 ΤΟ ΣΥΜΒΟΥΛΙΟ ΣΥΝΔΕΣΗΣ,
 Έχοντας υπόψη την ευρωμεσογειακή συμφωνία που αφορά τη σύνδεση μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου (1), εφεξής καλούμενη «συμφωνία», η οποία υπογράφηκε στη Βαλένθια στις 22 Απριλίου 2002, και ιδίως το άρθρο 40 του πρωτοκόλλου αριθ. 6,
 Εκτιμώντας τα ακόλουθα:
 (1)
 Το πρωτόκολλο αριθ. 6 της συμφωνίας προβλέπει τη διμερή σώρευση καταγωγής μεταξύ της Κοινότητας και της Αλγερίας, και την πλήρη σώρευση καταγωγής μεταξύ της Κοινότητας, της Αλγερίας, του Μαρόκου και της Τυνησίας.
 (2)
 Σύμφωνα με την κοινή δήλωση για τη σώρευση καταγωγής που επισυνάπτεται στο πρωτόκολλο αριθ. 6, η επέκταση του συστήματος σώρευσης είναι ευκταία προκειμένου να καταστεί δυνατή η χρήση υλών, καταγωγής Κοινότητας, Βουλγαρίας, Ρουμανίας, Ισλανδίας, Νορβηγίας, Ελβετίας (συμπεριλαμβανομένου του Λιχτενστάιν), Νήσων Φερόες, Τουρκίας ή οιασδήποτε χώρας που συμμετέχει στην ευρωμεσογειακή εταιρική σχέση, με βάση τη δήλωση της Βαρκελώνης που εγκρίθηκε στην ευρωμεσογειακή διάσκεψη η οποία πραγματοποιήθηκε στις 27 και 28 Νοεμβρίου 1995, για την ανάπτυξη του εμπορίου και την προώθηση της περιφερειακής ολοκλήρωσης.
 (3)
 Για την εφαρμογή του διευρυμένου συστήματος σώρευσης μόνο μεταξύ των χωρών που πληρούν τις απαιτούμενες προϋποθέσεις και για την αποφυγή της καταστρατήγησης δασμών, είναι ανάγκη να εισαχθούν νέες διατάξεις όσον αφορά την πιστοποίηση καταγωγής.
 (4)
 Για την εφαρμογή του διευρυμένου συστήματος σώρευσης και για την αποφυγή της καταστρατήγησης δασμών, είναι ανάγκη να εναρμονισθούν οι διατάξεις που αφορούν την απαγόρευση επιστροφής ή απαλλαγής από δασμούς και οι απαιτήσεις όσον αφορά τις επεξεργασίες οι οποίες καθορίζονται στο πρωτόκολλο αριθ. 6 για τις μη καταγόμενες ύλες προκειμένου να αποκτήσουν τον χαρακτήρα καταγωγής.
 (5)
 Το διευρυμένο σύστημα σώρευσης καταγωγής συνεπάγεται ότι οι ίδιες διατάξεις που αφορούν τους κανόνες καταγωγής εφαρμόζονται στο πλαίσιο προτιμησιακών συμφωνιών που συνάπτονται μεταξύ των ενδιαφερομένων χωρών.
 (6)
 Τα εμπορεύματα υπό διαμετακόμιση ή αποθήκευση την ημέρα κατά την οποία τίθεται σε εφαρμογή η παρούσα απόφαση πρέπει να καλύπτονται από μεταβατικές διατάξεις που παρέχουν σ’ αυτά το ευεργέτημα του διευρυμένου συστήματος σώρευσης.
 (7)
 Για τη διευκόλυνση του εμπορίου και την απλούστευση των διοικητικών καθηκόντων, είναι ευκταίο να επιτρέπεται στους επιχειρηματίες η χρήση δηλώσεων τακτικού προμηθευτή.
 (8)
 Απαιτούνται ορισμένες τροποποιήσεις τεχνικού χαρακτήρα με σκοπό την αποκατάσταση προβλημάτων μεταξύ των διαφόρων γλωσσικών εκδόσεων του κειμένου.
 (9)
 Συνεπώς, για την ορθή εφαρμογή της συμφωνίας και με στόχο τη διευκόλυνση του έργου των χρηστών και των τελωνειακών υπηρεσιών, κρίνεται σκόπιμο να ενσωματωθούν σε ένα νέο κείμενο του πρωτοκόλλου αριθ. 6 όλες οι εν λόγω διατάξεις,
 ΑΠΟΦΑΣΙΖΕΙ:
 Άρθρο 1
 Το πρωτόκολλο αριθ. 6 της συμφωνίας, για τον ορισμό της «καταγόμενα προϊόντα» ή «προϊόντα καταγωγής» και για τις μεθόδους διοικητικής συνεργασίας, αντικαθίσταται από το συνημμένο στην παρούσα απόφαση κείμενο, μαζί με τις σχετικές κοινές δηλώσεις.
 Άρθρο 2
 Η παρούσα απόφαση αρχίζει να ισχύει την ημέρα της έκδοσής της.
 Εφαρμόζεται


text:
από την πρώτη ημέρα του μήνα που έπεται της ημέρας έκδοσής της.
 Βρυξέλλες, 16 Οκτωβρίου 2007.
 Για το Συμβούλιο Σύνδεσης
 Ο Πρόεδρος
 M. MEDELCI
 (1) ΕΕ L 265 της 10.10.2005, σ. 2.
 ΠΡΩΤΌΚΟΛΛΟ αριθ. 6
 για τον ορισμό της έννοιας «καταγόμενα προϊόντα» η «προϊόντα καταγωγής» και για τις μεθόδους διοικητικής συνεργασίας
 ΠΕΡΙΕΧΟΜΕΝΑ
 ΤΙΤΛΟΣ I
 ΓΕΝΙΚΕΣ ΔΙΑΤΑΞΕΙΣ
 Άρθρο 1
 Ορισμοί
 ΤΙΤΛΟΣ II
 ΟΡΙΣΜΟΣ ΤΗΣ ΕΝΝΟΙΑΣ «ΚΑΤΑΓΟΜΕΝΑ ΠΡΟΪΟΝΤΑ» Ή «ΠΡΟΪΟΝΤΑ ΚΑΤΑΓΩΓΗΣ»
 Άρθρο 2
 Γενικές διατάξεις
 Άρθρο 3
 Σώρευση στην Κοινότητα
 Άρθρο 4
 Σώρευση στην Αλγερία
 Άρθρο 5
 Εξ ολοκλήρου παραγόμενα προϊόντα
 Άρθρο 6
 Επαρκώς επεξεργασμένα ή μεταποιημένα προϊόντα
 Άρθρο 7
 Ανεπαρκής επεξεργασία ή μεταποίηση
 Άρθρο 8
 Μονάδα χαρακτηρισμού
 Άρθρο 9
 Εξαρτήματα, ανταλλακτικά και εργαλεία
 Άρθρο 10
 Συνδυασμοί εμπορευμάτων
 Άρθρο 11
 Ουδέτερα στοιχεία
 ΤΙΤΛΟΣ ΙΙΙ
 ΕΔΑΦΙΚΕΣ ΠΡΟΫΠΟΘΕΣΕΙΣ
 Άρθρο 12
 Αρχή της εδαφικότητας
 Άρθρο 13
 Απευθείας μεταφορά
 Άρθρο 14
 Εκθέσεις
 ΤΙΤΛΟΣ IV
 ΕΠΙΣΤΡΟΦΗ Ή ΑΠΑΛΛΑΓΗ
 Άρθρο 15
 Απαγόρευση επιστροφής δασμών ή απαλλαγής από δασμούς
 ΤΙΤΛΟΣ V
 ΑΠΟΔΕΙΞΗ ΚΑΤΑΓΩΓΗΣ
 Άρθρο 16
 Γενικές διατάξεις
 Άρθρο 17
 Διαδικασία έκδοσης πιστοποιητικού κυκλοφορίας εμπορευμάτων EUR.1 ή EUR-MED
 Άρθρο 18
 Πιστοποιητικά κυκλοφορίας EUR.1 ή EUR-MED που εκδίδονται εκ των υστέρων
 Άρθρο 19
 Έκδοση αντιγράφου του πιστοποιητικού κυκλοφορίας εμπορευμάτων EUR.1 ή EUR-MED
 Άρθρο 20
 Έκδοση πιστοποιητικού κυκλοφορίας EUR.1 ή EUR-MED βάσει προηγουμένως εκδοθέντος ή συνταχθέντος πιστοποιητικού καταγωγής
 Άρθρο 21
 Λογιστικός διαχωρισμός
 Άρθρο 22
 Όροι για τη σύνταξη δήλωσης τιμολογίου ή δήλωσης τιμολογίου EUR-MED
 Άρθρο 23
 Εγκεκριμένος εξαγωγέας
 Άρθρο 24
 Διάρκεια ισχύος των πιστοποιητικών καταγωγής
 Άρθρο 25
 Υποβολή πιστοποιητικού καταγωγής
 Άρθρο 26
 Εισαγωγή με τμηματικές αποστολές
 Άρθρο 27
 Απαλλαγή από την υποχρέωση προσκόμισης πιστοποιητικού καταγωγής
 Άρθρο 27α
 Δήλωση προμηθευτή
 Άρθρο 28
 Δικαιολογητικά
 Άρθρο 29
 Φύλαξη του πιστοποιητικού καταγωγής, των δηλώσεων προμηθευτή και των δικαιολογητικών
 Άρθρο 30
 Διαφορές και λάθη εκτύπωσης
 Άρθρο 31
 Ποσά εκφρασμένα σε ευρώ
 ΤΙΤΛΟΣ VI
 ΡΥΘΜΙΣΕΙΣ ΓΙΑ ΤΗ ΔΙΟΙΚΗΤΙΚΗ ΣΥΝΕΡΓΑΣΙΑ
 Άρθρο 32
 Αμοιβαία συνδρομή
 Άρθρο 33
 Έλεγχος των πιστοποιητικών καταγωγής
 Άρθρο 33α
 Έλεγχος των δηλώσεων προμηθευτή
 Άρθρο 34
 Διακανονισμός διαφορών
 Άρθρο 35
 Κυρώσεις
 Άρθρο 36
 Ελεύθερες ζώνες
 ΤΙΤΛΟΣ VII
 ΘΕΟΥΤΑ ΚΑΙ ΜΕΛΙΛΙΑ
 Άρθρο 37
 Εφαρμογή του πρωτοκόλλου
 Άρθρο 38
 Ειδικοί όροι
 ΤΙΤΛΟΣ VIII
 ΤΕΛΙΚΕΣ ΔΙΑΤΑΞΕΙΣ
 Άρθρο 39
 Τροποποιήσεις του πρωτοκόλλου
 Άρθρο 40
 Μεταβατικές διατάξεις για τα εμπορεύματα υπό διαμετακόμιση ή υπό αποθήκευση
 Κατάλογος Παραρτημάτων
 ΠΑΡΑΡΤΗΜΑ Ι
 Επεξηγηματικές σημειώσεις για τον πίνακα του Παραρτήματος ΙΙ
 ΠΑΡΑΡΤΗΜΑ II
 Πίνακας των επεξεργασιών ή μεταποιήσεων που πρέπει να διενεργούνται επί μη καταγόμενων υλών προκειμένου το καταγόμενο προϊόν να αποκτήσει τον χαρακτήρα καταγωγής
 ΠΑΡΑΡΤΗΜΑ IIΙα
 Υποδείγματα του πιστοποιητικού κυκλοφορίας EUR.1 και της αίτησης για το πιστοποιητικό κυκλοφορίας EUR.1
 ΠΑΡΑΡΤΗΜΑ IIΙβ
 Υποδείγματα του πιστοποιητικού κυκλοφορίας EUR-MED και της αίτησης για το πιστοποιητικό κυκλοφορίας EUR-MED
 ΠΑΡΑΡΤΗΜΑ IVα
 Κείμενο της δήλωσης τιμολογίου
 ΠΑΡΑΡΤΗΜΑ IVβ
 Κείμενο της δήλωσης τιμολογίου EUR-MED
 ΠΑΡΑΡΤΗΜΑ V
 Yπόδειγμα της δήλωσης τακτικού προμηθευτή
 ΠΑΡΑΡΤΗΜΑ VI
 Κείμενο της δήλωσης του τακτικού προμηθευτή
 Κοινές δηλώσεις
 ΚΟΙΝΗ ΔΗΛΩΣΗ για το Πριγκιπάτο της Ανδόρας
 ΚΟΙΝΗ ΔΗΛΩΣΗ για τη Δημοκρατία του Αγίου Μαρίνου
 ΤΙΤΛΟΣ I
 ΓΕΝΙΚΕΣ ΔΙΑΤΑΞΕΙΣ
 Άρθρο 1
 Ορισμοί
 Για τους σκοπούς του παρόντος πρωτοκόλλου:
 α)
 ως «κατασκευή ή παρασκευή», νοείται κάθε μορφή επεξεργασίας ή μεταποίησης, συμπεριλαμβανομένης της συναρμολόγησης ή ακόμη και ειδικών εργασιών·
 β)
 ως «ύλη», νοούνται


text:
όλες οι μορφές συστατικών, πρώτων υλών, συνθετικών στοιχείων, μερών κ.λπ., που χρησιμοποιούνται για την κατασκευή του προϊόντος·
 γ)
 ως «προϊόν», νοείται το προϊόν που έχει κατασκευασθεί, ακόμη και αν πρόκειται να χρησιμοποιηθεί αργότερα σε άλλη κατασκευαστική εργασία·
 δ)
 ως «εμπορεύματα», νοούνται τόσο οι ύλες όσο και τα προϊόντα·
 ε)
 ως «δασμολογητέα αξία», νοείται η αξία που προσδιορίζεται βάσει της συμφωνίας περί της εφαρμογής του άρθρου VII της Γενικής Συμφωνίας Δασμών και Εμπορίου, του 1994 (συμφωνία ΠΟΕ για τη δασμολογητέα αξία)·
 στ)
 ως «τιμή εκ του εργοστασίου», νοείται η εργοστασιακή τιμή που καταβάλλεται για το προϊόν στον κατασκευαστή στην επιχείρηση του οποίου διενεργήθηκε η τελευταία επεξεργασία ή μεταποίηση στην Κοινότητα ή στην Αλγερία, υπό τον όρο ότι η τιμή περιλαμβάνει την αξία όλων των υλών που χρησιμοποιήθηκαν, αφού αφαιρεθούν όλοι οι εσωτερικοί φόροι οι οποίοι επεστράφησαν, ή είναι δυνατόν να επιστραφούν, κατά την εξαγωγή του παραχθέντος προϊόντος·
 ζ)
 ως «αξία υλών», νοείται η δασμολογητέα αξία κατά τη στιγμή εισαγωγής των μη καταγόμενων υλών που χρησιμοποιήθηκαν ή, εάν αυτή δεν είναι γνωστή και δεν είναι δυνατόν να διαπιστωθεί, η πρώτη επιβεβαιώσιμη τιμή που καταβλήθηκε για τις ύλες αυτές στην Κοινότητα ή στην Αλγερία·
 η)
 ως «αξία καταγόμενων υλών», νοείται η αξία τέτοιων υλών όπως περιγράφεται στο στοιχείο ζ), που εφαρμόζεται τηρουμένων των αναλογιών·
 θ)
 ως «προστιθέμενη αξία», νοείται η τιμή εκ του εργοστασίου αφού αφαιρεθεί η δασμολογητέα αξία εκάστης των ενσωματωθεισών υλών που είναι καταγωγής των άλλων χωρών που αναφέρονται στα άρθρα 3 και 4 στις οποίες εφαρμόζεται σώρευση ή, αν η δασμολογητέα αξία δεν είναι γνωστή ή δεν είναι δυνατόν να διαπιστωθεί, η πρώτη επαληθεύσιμη τιμή που καταβάλλεται για τα προϊόντα στην Κοινότητα ή στην Αλγερία·
 ι)
 ως «κεφάλαια» και «κλάσεις», νοούνται τα κεφάλαια και οι κλάσεις (τετραψήφιοι κωδικοί) που χρησιμοποιούνται στην ονοματολογία, η οποία αποτελεί το εναρμονισμένο σύστημα περιγραφής και κωδικοποίησης εμπορευμάτων, που αναφέρεται στο παρόν πρωτόκολλο ως «εναρμονισμένο σύστημα» ή «ΕΣ»·
 ια)
 ο όρος «υπαγόμενος» αναφέρεται στην κατάταξη προϊόντος ή ύλης σε μία συγκεκριμένη κλάση·
 ιβ)
 ως «αποστολή εμπορευμάτων», νοούνται τα προϊόντα που είτε αποστέλλονται ταυτόχρονα από κάποιον εξαγωγέα σε κάποιον παραλήπτη ή καλύπτονται από ένα μόνον έγγραφο μεταφοράς, το οποίο καλύπτει τη μεταφορά τους από τον εξαγωγέα στον παραλήπτη ή, όταν δεν υπάρχει τέτοιο έγγραφο, από ένα μόνο τιμολόγιο·
 ιγ)
 ο όρος «εδάφη» περιλαμβάνει τα χωρικά ύδατα.
 ΤΙΤΛΟΣ II
 ΟΡΙΣΜΟΣ ΤΗΣ ΕΝΝΟΙΑΣ «ΚΑΤΑΓΟΜΕΝΑ ΠΡΟΪΟΝΤΑ» Ή «ΠΡΟΪΟΝΤΑ ΚΑΤΑΓΩΓΗΣ»
 Άρθρο 2
 Γενικές διατάξεις
 1. Για την εφαρμογή της συμφωνίας, τα ακόλουθα προϊόντα θεωρούνται ως προϊόντα, καταγωγής Κοινότητας:
 α)
 τα προϊόντα που παράγονται εξ ολοκλήρου στην Κοινότητα κατά την έννοια του άρθρου 5·
 β)
 τα προϊόντα που παράγονται στην Κοινότητα αλλά περιέχουν ύλες που δεν έχουν παραχθεί εξ ολοκλήρου σε αυτή, υπό την προϋπόθεση ότι οι ύλες αυτές έχουν υποστεί στην Κοινότητα επεξεργασίες ή μεταποιήσεις επαρκείς κατά την έννοια του άρθρου 6·
 γ)
 τα εμπορεύματα καταγωγής του Ευρωπαϊκού Οικονομικού Χώρου (ΕΟΧ), κατά την έννοια του πρωτοκόλλου 4 της συμφωνίας για τον Ευρωπαϊκό Οικονομικό Χώρο.
 2. Για την εφαρμογή της συμφωνίας, τα ακόλουθα προϊόντα θεωρούνται ως προϊόντα, καταγωγής Αλγερίας:
 α)
 τα προϊόντα


text:
που παράγονται εξ ολοκλήρου στην Αλγερία, κατά την έννοια του άρθρου 5·
 β)
 τα προϊόντα που παράγονται στην Αλγερία και περιέχουν ύλες που δεν έχουν παραχθεί εξ ολοκλήρου σ' αυτήν, υπό την προϋπόθεση ότι τα προϊόντα αυτά έχουν υποστεί στην Αλγερία επαρκείς επεξεργασίες ή μεταποιήσεις κατά την έννοια του άρθρου 6.
 3. Οι διατάξεις της παραγράφου 1, στοιχείο γ), εφαρμόζονται μόνο υπό την προϋπόθεση ότι ισχύει συμφωνία ελευθέρων συναλλαγών μεταξύ της Αλγερίας, αφενός και, αφετέρου, των κρατών ΕΟΧ ΕΖΕΣ (Ισλανδία, Λιχτενστάιν και Νορβηγία).
 Άρθρο 3
 Σώρευση στην Κοινότητα
 1. Με την επιφύλαξη των διατάξεων του άρθρου 2, παράγραφος 1, θεωρούνται ως προϊόντα, καταγωγής Κοινότητας, τα προϊόντα που έχουν παραχθεί εκεί με την ενσωμάτωση υλών, καταγωγής Βουλγαρίας, Ελβετίας, (συμπεριλαμβανομένου του Λιχτενστάιν) (1), Ισλανδίας, Νορβηγίας, Ρουμανίας, Τουρκίας ή Κοινότητας, υπό την προϋπόθεση ότι έχουν αποτελέσει εντός της Κοινότητας αντικείμενο επεξεργασιών ή μεταποιήσεων πέραν αυτών που αναφέρονται στο άρθρο 7. Αυτές οι ύλες δεν απαιτείται να έχουν υποστεί επαρκείς επεξεργασίες ή μεταποιήσεις.
 2. Με την επιφύλαξη των διατάξεων του άρθρου 2, παράγραφος 1, θεωρούνται ως προϊόντα, καταγωγής Κοινότητας, τα προϊόντα που έχουν παραχθεί εκεί με την ενσωμάτωση υλών, καταγωγής Νήσων Φερόες ή οιασδήποτε χώρας που είναι μέρος της ευρωμεσογειακής εταιρικής σχέσης, με βάση τη δήλωση της Βαρκελώνης που εγκρίθηκε στην ευρωμεσογειακή διάσκεψη που πραγματοποιήθηκε στις 27 και 28 Νοεμβρίου 1995, εκτός της Τουρκίας, υπό την προϋπόθεση ότι έχουν αποτελέσει εντός της Κοινότητας αντικείμενο επεξεργασιών ή μεταποιήσεων πέραν αυτών που αναφέρονται στο άρθρο 7. Αυτές οι ύλες δεν απαιτείται να έχουν υποστεί επαρκείς επεξεργασίες ή μεταποιήσεις.
 3. Όταν οι επεξεργασίες ή μεταποιήσεις που πραγματοποιήθηκαν στην Κοινότητα δεν υπερβαίνουν τις εργασίες που αναφέρονται στο άρθρο 7, το παραγόμενο προϊόν θεωρείται καταγωγής της Κοινότητας μόνον εφόσον η προστιθέμενη αξία στην Κοινότητα είναι υψηλότερη από την αξία των χρησιμοποιηθεισών υλών καταγωγής μιας από τις άλλες χώρες που αναφέρονται στις παραγράφους 1 και 2. Εάν αυτό δεν συμβαίνει, το παραγόμενο προϊόν θεωρείται καταγωγής της χώρας που εισέφερε την υψηλότερη αξία σε συνάρτηση με τις καταγόμενες ύλες που χρησιμοποιήθηκαν κατά την κατασκευή στην Κοινότητα.
 4. Τα προϊόντα, καταγωγής μιας από τις χώρες που αναφέρονται στις παραγράφους 1 και 2, τα οποία δεν υφίστανται καμία επεξεργασία ή μεταποίηση στην Κοινότητα, διατηρούν την καταγωγή τους, εφόσον εξάγονται σε μία από τις εν λόγω χώρες.
 4α. Για την εφαρμογή του άρθρου 2, παράγραφος 1, στοιχείο β), η επεξεργασία ή μεταποίηση που έχει πραγματοποιηθεί στο Μαρόκο, στην Αλγερία ή στην Τυνησία θεωρείται ότι έχει πραγματοποιηθεί στην Κοινότητα, όταν τα προϊόντα που προκύπτουν υφίστανται μεταγενέστερη επεξεργασία ή μεταποίηση στην Κοινότητα. Σε περίπτωση που σύμφωνα με τη διάταξη αυτή τα προϊόντα καταγωγής λαμβάνονται σε δύο ή περισσότερες ενδιαφερόμενες χώρες, θεωρούνται ως καταγωγής Κοινότητας μόνο εάν η επεξεργασία ή μεταποίηση υπερβαίνει τις εργασίες που αναφέρονται στο άρθρο 7.
 5. Η σώρευση που προβλέπει το παρόν άρθρο εφαρμόζεται μόνο υπό τον όρο ότι:
 α)
 μεταξύ των χωρών που ενέχονται στην απόκτηση του χαρακτήρα καταγωγής και της χώρας προορισμού εφαρμόζεται προτιμησιακή εμπορική συμφωνία σύμφωνα με το άρθρο XXIV της Γενικής Συμφωνίας Δασμών και Εμπορίου (ΓΣΔΕ)·
 β)
 οι ύλες